
KRISTENDOMMENS VEI: 
FRA FORSTAND OG FØLELSE — TIL FUNKSJON 
Av EIVIND BERGGRAV 


Vi står foran en ny dom over kristenlivet. Vi er så vant til 
det gamle: at kristendommen blev prøvet på tankens egg og 
søktes dømt fordi den ikke var intellektuelt holdbar. Man 
prøvde da, iallfall i siste omgang, å trekke sig tilbake til den 
posisjon at kristendom var følgeskap, var handling; og på 
fruktene skulde den kjennes. 

Nu kommer en ny tid og går oss på klingen nettop angående 
kristendommens handlingskraft. Det er slutt med intellektets 
overherredømme, man spør ikke lenger så meget efter logisk 
holdbarhet. Man spør efter effektivitet. Altså nettop efter 
det som kristendommen har regnet for sin spesielt sikre kre- 
dit. Nu er det kristendommens effekt-konto som blir efter- 
sett. Det som de kritiske hefter sig ved, er ikke lenger det 
urimelige ved troens innhold, men det tvilsomme i troens 
«nytte». De kristne er ikke et grand bedre enn andre, sies 
det; de er like hatske, like sladderlystne, like lure, like mis- 
tenksomme og like polemisk ukjærlige som andre; man mer- 
ker ikke deres kristendom på deres borgerlige liv heller; de 
snyter like godt i selvangivelsene som andre, de trekker sig 
like godt undav de personlige forpliktelser som betyr offer; 
og sig imellem har de det trangt og dømmesykt og er litet 
glade. Kort sagt: det gjør ingen forskjell om et menneske er 
kristen eller ikke. 

Man kan prøve å avvise alt dette ved å påstå det motsatte 
og føre en del beviser for det. Anklagen beror på manglende 
intimt kjennskap, kan man si. Dessuten er angriperne forut 
inntatt imot kristendommen fordi de personlig ikke vil bøie 
sig for dens krav. Det er den gamle historie at verdens barn 
tar forargelse av korset. Derfor er det de kristnes ære at de 
blir dømt slik. Det er salig å bli forfulgt av verden. Det er 
i virkeligheten tegnet på at alt er i orden med oss. 


Kirke og kultur. XL. 25 

Formodentlig er dette virkelig det gjennemsnittlige kristne 
svar på tidens anklager. Der tales riktignok i kristne kretser 
stadig om å gjøre bot, også for kirkens synder o. 1. Men hvis 
noen har noe å utsette på de kristne, så har han allikevel 
alltid urett. Det er en grunnfestet betraktning at alt er i orden 
med de kristne, alt er galt med de andre. 

Det er ikke noen nytte i å søke å skifte sol og vind i denne 
tvist. Den interesserer ikke, fordi den blir ufruktbar som all 
prosedure. 

Det vi vil peke på, er et langt alvorligere fenomen. Den 
kritikk som vi refererte, behøver ikke i sig selv å være beret- 
tiget. Like fullt er den vesentlig, nemlig som et symptom på 
en ny måte å undersøke på, en ny måte til å velge eller vrake 
på mellem verdier. Verden holder på å danne sig en helt ny 
kontroll. Den vraker overalt det gamle og går revolusjonært 
inn for effekt-prøven. Dette er ikke noe som kommer ved 
«overveielse», ved tankeganger som hver enkelt først må lære 
å kjenne. Det kommer som en bølge som løfter og tar også 
dem som intet aner om nye vurderinger. Det nye holder på 
å bli noe selvfølgelig som også de uvidende kan komme til å 
bli uttrykk for. Den mest foraktelige lille petit-kritiker i en 
lokalavis er kanskje bare et fnugg på bølgekammen. Det vilde 
være dumt å se på fnugget og le — og overse bølgen. 


Hvad er det for en bølge? 


Før krigen forstod vi ikke ansatsene bedre enn at vi talte 
om en ny-romantikk som var i anmarsj. I kraft av loven om 
vindeltrappen mente vi at efter realisme og naturalisme vilde 
der nu selvfølgelig komme en romantisk periode. Dette gav 
ikke nogen frisk smak for det nye. Det kunde nok i visse 
måter være behagelig igjen å få romantiske tider, men det 
kjentes i grunnen kjedelig. 

Nu viser det sig at det ikke er noen ny romantikk. Det 
hele ligger i et ganske annet plan. Det nye er ikke kommet 
som en returbevegelse til gode gamle synspunkter. Det er ut- 
sprunget på en gang av de eksakte videnskapers eksistens- 
analyse — og av en hunger i slekten. 

Man forstår ikke rekkevidden hvis man ikke ser at det 
dreier sig om selve veien til sannhet. Hele vårt kopernikanske 

tidehverv sidestiller sannhet med faktum. Slagordet har vært 
«eksakt» forskning: innrangering av fenomenene i faste lov- 
baner, og kontroll av deres virkelighet ved å prøve om de var 
håndgripelige. ÅÄrsakskjede og materie-konstans har vært 
grunnpillarene i verdens syn på virkelighet og sannhet. 

Man må ikke tro at disse pillarer nu er blitt rystet, slik at 
man kan falle trygt tilbake til den gamle vilkårlighet og «tro 
hvad som helst». Det er noe ganske annet som skjer. Der 
skjer en overgang til en helt annen basis. Hvor meget der 
skal bli stående av det gamle syn avgjøres ikke ved noen 
debatt om dets detaljer, men av hvordan det organisk passer 
inn i det nye. 

Årsaksloven faller ikke, men den blir noe annet. Man kal- 
ler den foreløbig for en statistisk lov, nemlig fordi den bare 
registrerer hvad som i regelen skjer, men ikke mer setter 
grenser for hvad der kan skje. Mens den gamle videnskap 
var ute efter det som er, er den nye innstillet på det som skjer. 
Materiebegrepet forsvinner kanskje ikke, men det blir ikke 
lenger konstitutivt for virkelighet; stoffet er på en måte bare 
en tilstand av bevegelse. Bevegelsen, funksjonen er det vesent- 
lige. 

Det er altså fysikerne som atter har bestemt vår innstilling 
— likesom det også sist skjedde med Kopernikus, Kepler og 
Newton. åÅndslivet kom tidlig inn på sporet. Det var 
ennu kjetterier da Bergson og James brøt ut og ikke lenger 
anså tilværelsen som en tilstand, men som en strøm, båret ikke 
av et stoff, men av en élan vital, en skapende kraft. Så kom 
Planck og Bohr og de andre. Det dynamiske syn brøt avgjø- 
rende igjennem, alt blev kraft og retning. Nu står altet for 
oss som en bølgende bevegelse, svingning bak svingning inn- 
til det uerkjenneliges grense. Der er ikke lenger noen virke- 
lighet som er statisk; bare det som fungerer er virkelig. 

I religionsforskningen merket man allerede straks efter år- 
hundreskiftet den nye kurs. Mens man før så en religion ut- 
trykt i dens stivnede formler, forlot de anglikanske antropo- 
loger tidlig denne linje og gikk revolusjonært inn for at reli- 
gion hver gang den optrådte var noe levende bevegelig, noe 
selsomt innenfra kommende som satte nytt preg på tilværel- 
sen, — den var noe dramatisk og ikke noe statisk. 

Refleksjonsprodukter som lære og dogmatikk var helt 
sekundære; søkte man efter denslags, så fant man skall iste- 
detfor kjerne. «Religion er drama og ikke refleksjon», så 
Marrett. 

Denne spenning mellem det fikserte og det bevegelige var langt- 
fra ny for religionen selv. Edv. Lehmann hadde kunnet sette 
hele religionshistorien inn under spenningen mellem «Stedet og 
veien». Der er tider da det hellige sted er guddomsmøtets ene- 
ste plass. Det store brudd i historien kommer med Jesus. 
Han revolusjonerte steds-dyrkelsen og formel-vesenet, han 
skapte opbruddet til en Gud i ånd og sannhet. Men menneske- 
sinnet vil stadig fiksere, enten på steder eller i lære; slik leir- 
slagning kommer i kristendommen uvegerlig til å måtte bli 
avløst av nye opbrudd — sannheten er veien og livet. Med 
andre ord det som nu kalles funksjonen. 

I medisinen — som er mer konservativ enn teologien — blev 
det anatomiske grunnsyn langsomt skjøvet i bakgrunnen; det 
mekaniske i fysiologien tapte sin makt, og der dukket op — 
også her hos forkjetrede utbrytere — en tendens til å se efter 
det vitale, de dulgte krefters funksjon. Lægene opdager nu 
sjelen — sier Jung — fordi de ikke lenger går efter det som 
sees, men efter det som virker. 

Helt fra århundreskiftet var der opbruddsliv. Kunsten blev 
likefrem vill, den er nu engang karavanens kamel-folunger, og 
som uttrykk for den nye tro på det subjektivt spontane fikk 
vi ekspressionisme og futurisme og kubisme, så folk trodde at 
alt nytt var ensbetydende med galskap og virvar. 

Dette blev ikke bedre da «funksjonalismen» kom i arkitek- 
turen. Ikke på noe område har folk flest fått slik øie på 
det «nye» som i disse nye «kassehusene» med de uestetiske for- 
mer og farver. «Funkis» er blitt en smaks-sak som folk slåss 
om og som enhver har sin mening om, men som de aller fer- 
reste har noen dypere forståelse av. Det manierte og det 
overdrevne i utslagene kan vi fort bli enige om å fordømme. 
Men faktum er at også «funkis» er et fremspring av den be- 
vegelse i åndslivet som betegner bruddet med det statiske og 
overgangen til det dynamiske. Som en dansk arkitekt har sagt: 
Der er tale om en helt ny åndelig innstilling. 

Den pussighet at det blev arkitekturen som kom til å ryste 

folk mest, kan ikke hindre den som vil se, i å finne den or- 
ganiske sammenheng mellem disse fenomener og hele slektens 
nye innstilling til virkeligheten. 

Vi kan derfor godt gripe i den trådende som publikum til- 
feldigvis synes å ha fått fatt i først, og vise hvordan tråden 
er en livslinje. 


Funksjonalismen har nemlig sin «filosofi». Til grunn for 
det hele ligger trangen til sannferdighet. Pynt og prakt og 
påheng står som unødig overlesselse, som usannhet. Tingens 
opgave i livet er det avgjørende. Ut over dette skal man ikke 
gå. Det som ikke fyller en opgave er en løgn. Og tingene skal 
ikke gi sig ut for noe annet enn de virkelig er. Funksjonal- 
ismen sier selv at den vil være «møtet mellem målet og mate- 
rialet», mellem midlene og deres bestemmelse. Når et hus byg- 
ges av tre, så skal trematerialene fremtre efter sin natur, og 
samtidig skal huset gjøres akkurat slik som dets bestemmelse 
— dets funksjon som hus — er best tjent med — likegyldig 
hvordan det så passer med hevdvunnen skikk og bruk. Fasa- 
den er ikke lenger nr. 1, den får bli slik som funksjonen lar 
den fremtre. 

Her møter vi det nye virkelighetshensyn: det virkelige er 
det som virker efter sin iboende bestemmelse. Virker det der- 
imot ikke, eller virker det halvt og ufullkomment, så er det 
uvirkelig, hvor estetisk fullkomment det enn kan synes. 

Hvor revolusjonært denne «filosofi» settes ut i livet av ar- 
kitekturen ser man på det at funksjonalismen hensynsløst bry- 
ter med all tradisjon. Det interessante er at man slik på en 
gang fornekter både føleri og intellektualisme! Man gjør det 
i en spontan trang til å komme i kontakt med livet i funksjon. 

Resultatet av at man vrenger av sig alt hensyn til gamle 
formler og doktriner, virker i begynnelsen nakent og uvant; 
der kan vel komme mer variert liv over det siden, og i alle 
fall er der her et utslag av en hele slekten omfattende livs- 
trang til å finne virkeligheten på en ny måte. 

Misforstå ikke dette og tro at det dreier sig om det praktiske 
— i så fall stod vi jo bare overfor en håndverksretning og ikke 
overfor et livssyn. Det er heller ikke den gamle nytte-moral. 
som er ute. Kanskje har man snarere i sin nye iver brutt for 
sterkt med nytte-hensynene. 

Et bedre navn enn funksjonalisme vil nok engang epoken 
få; forresten — hvem vet?, de største åndelige innsatser har 
ofte i historien kommet til å bære som hederstitler de forak- 
tens gloser som de fikk sig påklistert i sin fremvekst. 

— Nu ser vi bakgrunnen for den nye kontrollprøve som vil 
bli anlagt på kristendommen. Hele troens rikdom av statiske 
sannheter, dens system av livsgarantier og dens utstyr av følel- 
ser og skjønnhet imponerer ikke lenger. Ikke noe av det be- 
høver å forkastes; men er der effektivitet i det?, spørr man. 
Er det en virkelighet som virker? 


Kristus-funksjonen. 


Med rette vil man innskyte at kristendommen aldri kan rette 
sig efter en kritikk utenfra. Kristendommen bærer i sig selv 
sin kontroll-instans. — Dette er sant nok, men det forhindrer 
ikke at de skiftende tider og tidsstrømninger øver innflytelse 
på hvilke av kristendommens kontroll-linjer som blir særlig ak- 
tuelle for de kristne. 

Hvordan står så tidens nye sannhets-prøve i forhold til kri- 
stendommens egen iboende ekthetskontroll? Hvordan står 
Kristus selv til dette med det dynamiske, det dramatiske, det 
spontane og det effektive? 

Et av de mest forbløffende avsnitt i Det nye testamente er 
Jesu iretteleggelse av doms-premissene i Mat. 25, — dette om et 
glass vann til en tørst, en bit mat til en sulten o. s. v. Annet 
nevner han jo ikke enn slike bagateller. I sig selv ser de så 
lettvinte ut at man stusser. Det for all lettvinthet pinlige ved 
dem er imidlertid det ubevisste hos utøveren. Derved at dette 
så sterkt fremholdes, får bagatellene ikke lenger noen verdi 
i sig selv — det er ikke på disse handlinger at angjeldende blir 
gitt adgang til livet. De bagatellaktige gjerninger står der bare 
som symptomer på noe annet, nemlig på et spontant funksjo- 
nerende sinnelag. Dette funksjonerende sinnelag var altså for 
Jesus det vesentlige. 

De som mente at ordenes og meningenes bekjennelse til Kri- 
stus var avgjørende, de fikk ren beskjed av Ham: Ikke den 
som bekjenner Herre, Herre, — — — men den som gjør min 
Faders vilje. Altså den som funksjonerer. I lignelesen om den 
barmhjertige samaritan kommer først de to som har den rette 

tro, men ikke har funksjonen. Så kommer han som ikke har 
den rette tros-opfatning, men derimot den rette funksjon. Jesus 
viker ikke tilbake for det revolusjonære i å la en kjetters funk- 
sjons-religion dømme over en ortodoksi som er blitt funksjons- 
lam. (Smil. de to sønner Mat. 21, 28 ff.). 


Også veien til sannheten er for Jesus den å funksjonere. Den 
som gjør Faderens vilje, skal erfare. Sannheten selv er en funk- 
sjon — og den finnes idet vi funksjonerer, ikke idet vi fun- 
derer. 


Nu er der imidlertid i den protestantiske kristenhet en 
panisk skrekk for alt som heter gode gjerninger. Og sikkert 
innser vi alle det moralsk lavtliggende i å beregne sig til en 
himmelsk belønning ved hjelp av en utspekulert såkalt vel- 
gjerning. Denslags er jo bare humbug, et forsøk på å late som 
om man hadde funksjonert. Og der er all grunn til å fastholde 
skrekk og avsky for dette fariseiske gjerningsvesen — som vi 
allikevel formodentlig alle fremdeles har noen fristelse til, selv 
om det vel oftest nu mere er i borgerlige enn i kristelige former. 

Men der er ikke tale om gjerninger i denne forstand. Hand- 
ling betyr ikke her i første rekke noe utvortes. Det betyr en 
indre dynamikk, en ny spontanitet, en aksjonsberedthet. Det 
kommer ikke an på bevisste prestasjoner som kaller på din eller 
på min eller på Guds beundring og belønning. Det gjelder slike 
handlinger som vi uvilkårlig gjør fordi vi er blitt retningsbe- 
stemt på en ny måte. «Omvendelse» er ikke overgang til et 
nytt tenkesett, en ny anskuelse, en ny og riktigere mening. Om- 
vendelse er innsettelse av en ny funksjon. 

Men denne funksjon er heller ikke en ny stas som vi skal nyte 
og dyrke som noe verdifullt og sjeldent. Der skal fremfor alt 
bli handling ut av det. Det er ikke nok med meninger og tro 
og refleksjoner og følelser. Roten og dens funksjon skal åpen- 
bare sig i noe synlig, som Jesus billedlig kaller frukt. 

Når «tiden» derfor nu roper på løsning av livets opgaver og 
på frukt av troen, så er det kristenlivets egen domsmålestokk 
som blir levende og aktuell gjennem verdens kritikk. 

Hvad skal vi da svare — funksjonerer vår epokes kristendom 
eller gjør den det ikke? 

En norsk prest fortalte nylig på et offentlig møte følgende: 
Der var en emissær på besøk i en bygd. Fra et aftenmøte gikk 
han hjem i følge med den voksne sønnen i huset der han bodde. 
Da spørr emissæren: hvordan kan det ha sig at ikke du er om- 
vendt, du som har en far som vidnet så storartet på møtet? 
Sønnen svarte: Du må bare ikke tro at far er slik hjemme som 
han er på møter. — — — Der har vi det: en religion som ikke 
var funksjon, men en slags fiks leilighetsvis mekanisme, noe 
opskruet og forsert; et lån, en fasade. 


Nu kan vi jo alle gjøre oss til fariseere og si: ja, der har vi 
akkurat den hule møte-religiøsitet. Det skulde imidlertid være 
underlig om en eneste en av oss går klar av den dom som ligger 
i historien. Ikke bare vår kristendom, men hele vår borgerlige 
fasadetilværelse rammes. Vår hele kultur er anlagt på det å 
synes, ikke på det å gjennemføre et liv sannferdig og fra grun- 
nen av. Derfor er det så forjettelsesfullt at der skjer et oprør 
i kulturlivet. Men skal kristendommen få godt av det, så må 
den selv inn under dommen. 


Hvordan situasjonen er i kristenlivet sees kanskje best på 
det som vi setter høiest, det som mellem kristne gjelder for det 
mest storartede. Vi har nu i generasjoner sett den første- 
klasses kristne i den som var komplett, enten i meninger eller i 
følelser («erfaringer» og «oplevelser») — eller helst i begge 
dele. Dertil hørte også — iallfall teoretisk «livets vidnes- 
byrd». Men det karakteristiske er at dette så avgjort kom i 
siste rekke og aldri i første. De to ting som umiddelbart står 
i forgrunnen for oss alle når vi tenker på hvem som er kristne 
og hvem ikke, er bekjennelsen og oplevelsen. 

La oss nu ikke forvirre vårt opgjør ved at vi later som om 
den intellektuelle orientering, tros-meningene, er noe uve- 
sentlig eller likegyldig. Det er ikke det der her er tale om. 
Pointet er at vi har gjort den rette tros-erkjennelse i den grad 
til det primære at vi har kommet til aldeles å overbetone den, til 
fortrengsel for det funksjonerende liv. Dette siste er kommet 
så aldeles i skyggen at det endog har kunnet sies om en mann: 

14, han lever nok som en kristen, men han har ikke den retté 
tro! Det virker som en kynisk fornektelse av det som Jesus 
la første-vekten på. Forklaringen er at man har isolert det in- 
tellektuelle, dyrket det for sig selv, overvurdert det som en tro- 
ens spesifike prestasjon, tillagt den kristnes sprang over til Gud 
karakteren fremfor alt av en intelligensens overgivelse. Det 
er kommet slik fordi vi levet i en tid da det var så vanskelig 
å tro «rett». Der hvor man fornemmer vanskeligheten, kom- 
mer man så uvilkårlig også til å plasere kampen og verdiene. 
Overbetoningen av den forstandsmessige overgivelse er derfor 
ikke kommet fra kristendommen selv, men fra tidsomstendig- 
hetene som vi stod i. Men resultatet er like farlig for det, 
nettop fordi det er en for kristendommen selv sekundær verdi 
som her ophøies til å være nr. 1. 

Pietismen var engang den velsignede reaksjon mot dette. 
Dens rop på hjertet betød en vurdering av funksjonen som det 
avgjørende. Men så gled dette med hjertet over til å bli de in- 
dre rørelsers sak. Man begynte å dyrke fornemmelsene, de 
aparte leilighetsvise stemninger. Dette — som ellers ofte led- 
sager funksjonen — blev ophøiet til egenverdi, til noe som 
kunde efterstrebes i og for sig. Så fikk man den type som den 
citerte prest skildret i det ekstreme tilfelle fra vidnemøtet: 
den i troskretsen sterkt bevegede, varmt vidnende og av ople- 
velser fylte kristen som imidlertid i sitt egentlige liv kunde ta 
ferie fra all kristendom fordi han bare besatt et isolert føle- 
apparat og ikke noen gjennemgripende ny funksjon. 

Altså: vekten er blitt lagt enten på bevissthetsfenomener 
eller på følelses-utslag. Resultatet er den dom over de kristne 
at de sier sig å være annerledes enn andre, men i virkeligheten 
ikke er forandret i det avgjørende. 

Om den ting kan der ikke være tvil: hvor der virkelig er kri- 
 stendom på ferde, der må det gjøre en forskjell. Der må skje 
noe der hvor Kristus virker. Vår tids kristenliv er under 
dommen av dette. 


Hvad blir det da å «tro»? 


Det blir ikke noe mindre enn før, men noe mere. I all funk- 
sjon er der to avgjørende faktorer: bevegelsen og retningen. 
Funksjon betyr jo at noe funksjonerer efter sin bestemmelse. 

Fra dette synspunkt er derfor Kristus først og fremst en ny 
retning, en ny bestemmelse av livet. Å tro er i alt sitt sinn å 
være like-rettet med Kristus. Deri ligger både at vi er beveget 
av ham, ustanselig på ny satt i aktivitet, — og at vi er bestemt 
av ham, av hans sinn, av hans mål, av hans dom. Men skal 
dette være en funksjon, så må det ikke være en erkjennelsessak, 
det må ikke bare være en godtagelse av ham som «ideal» eller 
som «frelser». Det må snarere være at ens sinn blir besatt av 
ham, både ens forstand og ens følelse og ens vilje. Men dette 
med rettetheten av viljen må så ikke igjen bli til at man lar 
ham tegne for sig et storartet billede av liv — som man så vil 
identifisere sig med i én stor plutselig «oplevelse». Funksjon 
begynner alltid smått — som en spire — på et eneste litet 
punkt, men dette punkt er mitt. 

Hvad betyr det da f. eks. når det heter: den som tror sønnen 
har evig liv, og den som ikke tror, er fortapt? Det kan umu- 
lig bety at det avgjørende er om vi med vår forstand anerkjen- 
ner ham og godtar hans lære eller med vår følelse er be- 
veget over ham. Tro må bety den nye virksomhets-tilstand 
som mitt hele sjeleliv er kommet inn i ved ham. Det kan ikke 
være avgjørende hvordan vi menings-messig tilrettelegger oss 
dette. Tro må være en ny psykisk art i mig. Slik at jeg funk- 
sjonerer annerledes. Dette: om jeg virkelig funksjonerer kan 
umulig være likegyldig for troens karakteristikk. Det er nr. 1! 

Derfor kan det ikke være nok å si at tro er tillit eller tro er 
anerkjennelse. Begge dele er bare forutsetninger for at der i 
det hele kan bli noen sinnets totale like-rettethet med Kristus. 
Og troen begynner fremfor alt ikke med den fulle tillit og den 
fulle erkjennelse. Tilliten og erkjennelsen vokser frem efter- 
hvert ut av det minimum av begge dele som vi startet med. 


Troens vekst betyr heller ikke først og fremst en økning av 
klarhet over troens vanskeligheter, heller ikke en tiltagende 
styrke i følelsene, — slik som det ofte nu fremstilles — men 
derimot en utbygning av rotsystemet, av forbindelsene, av 
Kristi tilgang til min organismes samtlige ledd. Uten en slik 
vekst er der ingen tro. Og det er typisk for vår tid at den 
helst vil nekte at der er noen kristelig vekst. Alt ansees fer- 
dig i det første øieblikk når man har anerkjent og oplevet det 
store. Derav det stasjonære i hele vårt kristenliv idag. 

I sam-funksjon med Gud. 


Men lurer der ikke her en fryktelig fare, ingen mindre enn 
den erkefiende som kirken stadig har måttet slåss med og som 
er blitt kalt Syn-ergismen? Dette altså at vi selv virker med 
på vår frelse, så at den ikke ene og alene blir nåde og Guds 
verk? For å holde sig fri for denne farlige tankegang har 
man yndet å fremheve tros-akten som en selvuttømmelse fra 
vår side. Å ta imot troen betyr da helt å opgi sig selv, ophøre 
å bety noe; eller med andre ord: tro blir den totale overgivelse, 
den totale tomhet fra min side. Det er tomheten i mig som alene 
gir suget efter Kristus; den er mitt eneste bidrag til det nye liv. 

Kirken blir aldri ferdig med dette problem. Hvis passivi- 
teten hevdes ensidig, opponerer nemlig ikke bare «verden», 
men også den kristnes egen ansvarsfølelse. Og vi har jo skrif- 
tens ord om det paradoksale forhold at vi selv skal arbeide 
med frykt og beven på vår saliggjørelse, samtidig som Gud 
er den som virker både å ville og å gjøre. 

Paradokset uttrykker den sannhet at hvis tro skal være en 
funksjon hos mig, så kan jeg selv umulig derved være et blott 
og bart vacuum. En mottagelighetsgrad må der være, og en 
slags absorbsjon. Ja, mere. Der må være en aktivitet, frem- 
gått av formælingen mellem Kristus og mig. Jeg må selv være 
arbeidende. 

Er ikke løsningen antydet for oss i Jesu billede om vintreet 
og grenene? Grenenes cellesystem er ikke det blotte passive 
vacuum. En død podekvist kan ha så meget celle-tomrum den 
vil, den blir ikke gren for det. Rent mekanisk uttrykt er gre- 
nenes saftceller et pumpeverk. Deres vacuum gjør at de vir- 
ker sugende, — det press som derved opstår, løfter saften til 
næste celle, danner nytt liv, blomst og frukt. I alle fall: gre- 

nene arbeider, de funksjonerer. Rett nok at stammen er suve- 
ren og kan eksistere uten grenene, mens grenene ikke omvendt 
kan funksjonere uten stammen. Grenene er totalt avhengige. 
Men grenene er ikke derfor passive. De er organismer. 

Blir der da en synergisme, et samvirke mellem Gud og oss? 
Både ja og nei. Prinsipielt nei, fordi stammen er så avgjø- 
rende at noe samvirke er umulig i det egentlige. Men prak- 
tisk talt ja. Fordi stammens liv ikke blir grenenes uten at 
grenene også selv funksjonerer. Det er først idet grenen funk- 

sjonerer at dens forening med stammen fullbyrdes og blir ef- 
fektiv. Den betydning har dens funksjon. 

Troen må altså bli den sjelsaktivitet at vi funksjonerer i 
Kristus. Her får da hver eneste liten livsytring av vår or- 
ganisme sin store betydning. «Den som gjør min Faders vilje». 
Tro er ikke bare et tilstandsord, men først og fremst et funk- 
sjonsord. 

Derfor hviler troens forankring også i det dype og ikke i 
det overfladiske. Altså ikke bare i min intellektuelle orien- 
tering eller i mine momentane fornemmelser. Begge disse 
faktorer kan endog tenkes å være helt svake eller å være borte 
uten at derfor troen er det. Det kan i så måte være varierende 
med oss. Slike fluktuasjoner er bare ytre fenomener. En gren 
er jo likeså levende i den periode den er bladløs, som mens 
den blomstrer. Livet beror på tilkoblingen innerst inne. Det 
avgjørende for om min tro lever, er om jeg med hele min in- 
nerste livsbestemthet har rettet mig inn mot Kristus og efter 
hans livslinje, altså på Gud og på kjærligheten. Og om jeg 
ved funksjonerende stadig bekreftelse har grunnfestet denne 
min likerettethet med ham. Også når jeg ikke er mig det 
direkte bevisst, står jeg da i Kristussamfundet. Også når jeg 
med tanken tviler, tror jeg. Fordi livsrøttene i mig tror. 

Tro blir ikke da min prestasjon. Tro blir funksjonen av at 
Gud virker i mig og at jeg samvirker med ham. 

Skulde der da virkelig gis en 


ubevisst tro? 


Altså slik at folk kan være kristne som ikke har noen troens 
meninger om Gud, ikke kjenner noe til troens bevegethet, og 
ikke «dyrker» den? Ifølge Kristus er vi nødt til å svare ja. Vi 
kan ikke benekte muligheten av at der vil åpenbare sig over- 
raskelser i denne retning på dommens dag. Men like så visst 
er det at Kristus selv vil være en åpenbaring — også slik at 
han blir erkjent med vårt sinns organer — og at kirken altså 
aldri kan slå sig til ro med «ubevisst kristendom». Dette hen- 
ger slik sammen at den funksjon som skal omfatte min innerste 
totalitet, også trenger orienteringen både i tanke og fornem- 
melse. Slik er nu engang menneskets funksjonsapparat bygget. 
Det ene støtter og beliver det annet. Først hvor alt fungerer 

i organisk samvirke er der en hel funksjon. Det er en ren 
anomali hvis bevisstheten om troens innhold ikke er med. Men 
i et gammelt kristent miljø, hvor tankene og impulsene fra 
Kristus er inngått i mangehånde forbindelser med det generelle 
livssyn, og hvor samtidig nettop orienteringen i tanken møter 
særlig motstand, — der kan det nok opstå slike anomalier. De 
kan aldri bli videreførende, de er biologisk ubevisste parasitter 
på den fulle orientering. Men å nekte dem plass hos Kristus, 
det har iallfall ikke vi domspremissene til. Og hans premisser 
kan komme til å by oss overraskelser. 

Slik blir det med troen. Men hvordan blir det med gjernin- 
gene? Jesu domspremisser bygget på de 


ubevisste gjerminger. 


Alle våre er imidlertid bevisste. Ikke noe forhold avdekker 
i den grad klart vårt frafall fra den organiske kristne tro som 
vårt nuværende kristne moralsyn. Det står fast for oss at til 
tro hører også gjerninger. Men hvordan fremkommer de? 
«Der må iallfall en gang imellem gjøres en god gjerning!» Der 
har man arten: Det er ikke funksjonsliv, men noe som skal 
forestille funksjon, noe bestilt. Kristendommen bestiller gode 
gjerninger hos oss. Derfor er vår moral så anstrengt. «Gode» 
gjerninger betyr igrunnen bare slike som vi nødig vil gjøre, sli- 
ke som koster oss bevisst offer, askesens gjerninger. Men 
askese er bare et pedagogisk middel, ikke noen funksjon. Til 
selvopdragelse kan den være god nok, men den er ikke noen ut- 
foldelse av spontant liv. Det ses best derpå at vår moral mest 
omfatter alt som skal nektes oss. Vi har fått en negativ moral, 
en sur moral. Vi skaffer oss en slags assuranse ved alt det vi 
lar være. Og dømmer alle andre, kristne og verdens barn, for 
det de er med på av hvad vi nekter oss. Hvor er de glade gjer- 
ninger som menneskene skulde se — og prise den Fader i him- 
melen som hadde slike barn? 

Det kan ikke bli anderledes når troen akkumuleres i et rum 
for sig og ikke blir gjennemgripende livsfunksjon. Vi har fått 
en kristen normal for opførsel og har mistet den kristne moral. 

Kristendommen vet bare én vei til å få det nye sinnelag. 
Denne vei er ikke selvforbedringens, heller ikke en strenghe- 
tens og askesens vei. Kristendommens moral begynner ikke 


398 EIVIND BERGGRAV 


med en regel; den begynner med religion. Den begynner 
med dette at Gud elsket verden. Ved å gjøre denne kjærlighet 
mer og mer inntrengende, mer og mer tendende og maktfull, er 
det at Kristus skaper den nye lyst. I moralen er ellers alltid 
reglene det første, — og så i annen omgang spør man efter 
kraften. Hos Kristus er det omvendt. Det hele begynner med 
et nytt opvelde av lyst og kraft. Kristus har ikke nærmere ut- 
redet hvad der skal komme derefter. Der er hos ham bare ett 
eneste bud. Budet og kraften, moralen og religionen betegnet 
han med akkurat det samme, ene ord: kjærlighet. Hvad der 
følger av detaljer der hvor kjærligheten fra Gud i Kristus har 
tendt en ny intens funksjonsflamme, det har han aldri satt op 
i noe moralsystem. 

Men det kristne sinnelag kan efter ham aldri arbeide efter 
koldsindig beregning og si: idag må vi se å få gjort en god 
gjerning. Vil noen drive moral «på avbetaling», så kommer 
han aldri på plus. Noe ganske annet er det at jeg gjør noe godt 
fordi jeg vil begynne å praktisere anderledes. Da blir ikke en- 
kelthandlingen et mål i sig selv, da blir den forsvinnende ube- 
tydelig; for dens hensikt lå i at den skulde føre mig inn i noe 
nytt. Sinnelaget blir da rettet ut over handlingen. 

Her ligger der for oss alle store vanskeligheter. Ikke bare 
dette at vi jo i så mange tilfeller må nøle oss med å prestere en 
pen opførsel istedetfor å være sprudlende av godhet. Men også 
dette at våre handlinger i alle deres former — som tanker, 
lyster, tendenser, ord, planer og gjerninger — jo ikke kan und- 
late å interessere oss slik at vi ser dem. Hvordan skal vi kunne 
tenke oss å få et virkelig spontant funksjonerende sinnelag så 
vi ikke blir oss våre gode gjerninger bevisst? 

Ingen når til det ubevisste med en stadig kamp mot det be- 
visste; da blir det bare verre. Eller med forsøk på forstillelse; 
da blir det løgn. 

Det er jo heller ikke så at vi absolutt er nektet å reflektere 
over en handling. Plikt er ganske visst her noe annenrangs, 
men plikt er opdragelse. Mangen plikthandling var begynnel- 
sen til noe som siden blev selvfølgelig og glad funksjon. Fordi 
vi nemlig i lydigheten erfarte en vekst, ikke av moralen i oss, 
men av religionen, av Kristus. Hovedveien til det ubevisste liv 
er den som fører op til Kristus selv, ikke den sidevei som fører 

til refleksjonsproduktet, den kristne moral. Når Kristus blir 
stor og jeg blir liten, da er det at det ubevisste sprudler frem. 
Man kan ikke bli kvitt sig selv ved stadig å befamle Sig selv. 
Men blir man grepet av noe som er uendelig meget større, så 
faller det av sig selv å glemme det lille. Ubevisstheten beror 
på at vi blir henført. 

Men her har vår epoke villet innsnevre Kristus stikk imot 
hans ord. I den funksjon vi her taler om, ser Han sig jo selv 
representert i «sine minste brødre». Når hans minste brødre 
blir store i min kjærlighet, når de helt uvilkårlig bringer mig 
selv i forglemmelse, da er jeg i Kristus-funksjonen. Dette med 
brødrene, de vanlige små mennesker i vår omgang og i vår by, 
det har vi oversett. Der er ikke noe storartet ved det, synes 
vi. Vi har glemt at i kjærlighets-funksjonen på jord innsatte 
han oss til å være Kristus for hverandre. «Hvad I gjør mot 
en av dem, har I gjort mot mig.» 

Det er altså slett ikke i refleksjoner over troens gjenstand, 
— Gud eller Kristus — at vi skal vokse i kjærligheten. Men 
ved å øve den i det mest dagligdagse liv. Dette er nettop det 
konkrete ved den kristne religion, det virkelighetsnære i den. 

Derfor blir hver eneste liten situasjon i mitt daglige liv av- 
gjørende for mig. I øieblikket er den hele mitt godsforhold, 
hele min funksjon. Spørsmålet er om jeg nu åpner mig for 
Gud eller om jeg avklipper funksjonstråden. Jeg kan ikke spe- 
kulere i å åpne forbindelsen f. eks. næste søndag, næste op- 
byggelse, og så lukke mig for den idag. Som funksjon består 
kristendommen meget mer i daglige småsituasjoner enn i store 
stunder. 

Gjennem den daglige lydighet i bagateller og fremfor alt ved 
nederlagenes alltid smerteligere erfaring er det at vi føres dy- 
pere inn i henførtheten av Gud, hvorav efterhvert det ubevisste 
glade liv vil sprudle frem. Det er frelsen som fremkaller mo- 
ralen. 

Over evne? 


Er dette utopisk? Kanskje synes det slik for denne slekt. 
Fordi vi har vært så utro. Og fordi vi ikke vil nøie oss med 
å begynne å funksjonere i det små, men forlanger det store 
utstillingsprodukt straks. Og fordi vi har så travelt med de 
andre, de andres tro, de andres moral og umoral. Den dag de 

kristne slutter å beskjeftige sig så meget med «verden» og be- 
gynner å gå mer op i Gud, da vil de komme til å lyse som sta- 
den på berget. For da blir deres gjerninger gjort i Gud. 

Er der altså sannhet i den bølge av dom som rettes mot oss 
av en ny tid? Ubetinget. Men har noen gang en dom inne- 
holdt en forjettelse, så er det denne. For den har sitt ut- 
spring i de evige kilder, den er i pakt med Kristus selv. Der 
vil gå år, kanskje århundrer, før vi helt befries fra den gamle 
surdeig . Men det vil vokse mer og mer dette at kjærlighet er 
innbegrepet både av håp og av tro og av gjerning. Og at den 
største iblandt menneskene ikke er den som «tror» mest, men 
den som mest er tjener. Tjeneren er Kristus i funksjon. 

Utopisk? Ja, som et kors er det hele for oss. Og utopisk 
vilde det være hvis- ikke Han hadde realisert det, og «arbeider 
inntil nu». Det hele er over evne for oss; det er umuligere for 
oss å bli ubevisst tjenende enn det er for oss å vekke menne- 
sker op fra de døde. Men det begynner da heller ikke ut fra 
oss selv. Det utopiske er blitt realitet i Hans liv. Korset kom 
fra oss, kjærligheten kom fra Ham. Det er Han som opvek- 
ker liv i døde ben. 

Vi har ofte klaget over at det var slik manglende forståelse 
i tidens kritikk av kristendommen og de kristne. Vi syntes 
ikke at kritikken var central nok. Men når det nu for tiden 
spørres: Skjer der en effektiv forandring med den som er i 
Kristus — eller får han bare en ny etikett?, da er der truffet 
slik i blinken at alene ubehaget ved å være rammet kan for- 
klare at vi pukker på vår utmerkethet. 

Protestantismens vei har vært markert ved perioder av for- 
standstro og av følelsestro. Nu spørres det om protestantismen 
finner vei til funksjonstroen. Dertil vilde trenges et indre mot 
til å vrenge av sig masser av tradisjonelt utstyr — eller en ny 
sterk opblussen av Kristusfriheten i oss. Hvad der imidlertid 
ikke trenger noen ytre forutsetning er dette enkle: at du og 
jeg begynner å funksjonere. 


MODERNE SLEKTSHYGIENE OG KRI- 
STEN LIVSOPFATNING 


Av pastor INGVALD B. CARLSEN 


if 


Slektshygiene er i en kort sum alle bestrebelser som går ut 
på å fremme menneskeslektens legemlige og åndelige sundhet. 

Det ser ut til at spørsmålet begynte å bli aktuelt så snart 
menneskene sluttet sig sammen i samfund og derved lærte hver- 
andres dårlige sider bedre å kjenne. De gamle syndflodberet- 
ninger synes bl. a. å gi uttrykk også for den interesse at alt 
det dårlige skal renses ut og at slekten skal få en helt ny start. 
Hos kulturfolkene i oldtiden dukker spørsmålet op gang på 
gang. Mest rendyrket møter vi den gamle slektshygiene i 
Sparta. Vi kan tenke på hvordan staten blandet sig inn i ekte- 
skapsstiftelsen og opløste barnløse ekteskap, og hvordan svake 
og vanskapte barn blev utsatt for at de skulde omkomme. I 
Athen vandret Sokrates omkring og var bedrøvet over slektens 
forfall. Han mente der skulde bli en ny og edel slekt hvis han 
bare fikk lov å sende ut av landet alle mennesker over 10 år. 
Platon foreslo i sin bok om «Staten» at regjeringen for de høi- 
ere stenders vedkommende skulde regulere den ekteskapelige 
forbindelse på en sådan måte at barna kunde bli så gode som 
mulig. Ned gjennem tidene kan vi møte de underligste ideer, 
f. eks. den tanke som ofte vender tilbake, at slektens fortsettelse 


bare skal overlates til visse utvalgte individer — altså enslags 


avlsindivider —, hvor man har garanti for at barna får den 
rette kvalitet. 

Under denne utvikling kan vi iaktta hvordan man svinger 
mellem disse to yderligheter, at mennesket er ondt av naturen 
og at det er godt av naturen, og vi merker disse to interesser: 
å utrydde det onde og skrøpelige, og styrke det gode ved op- 
dragelse og herdning. Disse linjer peker direkte frem mot det 
vi idag forstår ved slektshygiene. 

Den moderne lære om slektens sundhet blev oprinnelig kalt 
eugenikk. Ordet blev 1869 skapt av Francis Galton, Darwins 
fetter. Senere har man efter tyskeren Plötz talt om rasehygt- 
ene. Heri Norge har betegnelsen slektshygiene i de senere år 
slått igjennem. i i 

Det som særlig har bidratt til å gjøre slektshygienen så ak- 
tuell i de senere år er tre faktorer: arveforskningen, den sterke 
nedgang i dødeligheten og de økonomiske byrder. 

Rent populært og intuitivt har menneskene alltid hatt en be- 
stemt følelse av den lovmessige sammenheng i slektens liv. 
Men den videnskapelige påvisning av dette forhold fant sted 
først for 70 år siden i all stilhet i en klosterhave i Czekoslova- 
kiet. Det var den katolske prest og senere abbed, Gregor Johann 
Mendel (1822—84); som gjennem sine berømte krysningsfor- 
søk med tusenvis av erteplanter fant den såkalte «Mendels lov.» 
Han fulgte «de store talls lov» og avlet mange 100 tusen erter 
som han undersøkte og ordnet med uhyre stor grundighet. Det 
viste sig at i lLste bastardgenerasjon kom bare frem kjenne- 
merkene fra den ene stamform — det «dominerende» arve- 
anlegg. Men i næste generasjon kom også frem det «recessive» 
eller vikende arveanlegg — NB. i et bestemt tallforhold. I 
denne generasjon hadde 14 av ertene de recessive kjennemer- 
ker og 34 de dominerende. Ved en uendelighet av undersøkel- 
ser over hele verden, både med planter og dyr, er Mendels lov 
bevist og fastslått. 

Støttet til den likeså epokegjørende cellelære har arveforsk- 
ningen gjort veldige fremskridt i de siste 30 år. Man har endog 
kunnet lokalisere arveanlegget i de såkalte kromosomer i 
kjønnscellene med de enkelte gener eller arvefaktorer. 

Dette arveanlegg viser en forunderlig konstans fra slekt til 
slekt. Men det hører ennu til de uløste gåder hvordan det al- 
likevel kan forandres — ved mutasjoner og degenerasjon. 
Spørsmålet om de erhvervede egenskapers arvelighet er frem- 
deles omstridt. Arveforskerne henviser her eksempelvis til jøde- 
nes omskjærelse og mishandlingen av kineserinnenes føtter. 
Tross årtuseners behandling er vedkommende legemsdeler ufor- 
andret ved fødselen. Utviklingslærens tilhengere hevder at tids- 
rummet for arveforskningens erfaringer er altfor begrenset til 
at man kan motbevise dette med erhvervede egenskapers arve- 

lighet. Overfor menneskeslektens utvikling gjennem millioner 
av år beviser nogen få års eksperimenter med planter og dyr 
intet. 

Hvordan det enn forholder sig med dette, så har imidlertid 
påvisningen av den lovmessige sammenheng i slektens liv gjort 
levende spørsmålet om vårt ansvar for de kommende slekter. 
Her har slektshygienen sin videnskapelige og moralske be- 
grunnelse. 

Den annen faktor som har bidratt til å gjøre den nye lære 
så aktuell er den kolossale nedgang i dødeligheten. Her har 
lægevidenskapen og den almindelige hygiene feiret strålende 
triumfer. Dødens kors er flyttet langt ut. På Luthers tid var 
den gjennemsnittlige levealder 25 år, nu nærmer den sig 60. 
Dødeligheten her i Norge er i løpet av 100 år sunket fra 20 9, 
til 11 %,.- Denne sterke nedgang i dødeligheten forklarer at 
folketallet stadig øker, til tross for at barnefødslenes antall er 
gått voldsomt ned (fra 66000 i 1900 til 48 000 i 1930). Aller 
sterkest er nedgangen i spebarndødeligheten. For 40—50 år 
siden døde hvert 5te spebarn (under 1 år), nu dør hvert 20de. 
For bortsatte spebarn var dødeligheten i Oslo i 1895 oppe i 
38 pet. — 38 av hvert hundre! Det var i «englemakerskernes» 
tid. Nu er den nærmere 0. Jo mere ulykkelig et barn er stil- 
let, desto mere blir det gjort for å hjelpe det. Tidligere sørget 
naturen for å rense ut det som var skrøpelig. Nu får de skrøpe- 
ligste det beste stell. 

Sammen med dette må nevnes det faktum, at mens forplant- 
ningen skjer næsten uforandret og ukontrollert i de laveste lag, 
har de mere verdifulle begrenset barnetallet mer og mer. Gal- 
tonlaboratoriet oplyser efter dr. J. A. Mjøen at i akademiske 
hjem i England var der for nogen år siden gjennemsnittlig 1.6 
barn pr. familie, mens åndssvake hadde gjennemsnittlig 6.6 og 
forbrydere 7 barn. Fra Hamburg meddelte overlæge Langen- 
horn 1929 at mens Hamburgs samlede folketall i de siste 50 år 
er tredoblet, er antallet av mindreverdige syvdoblet. 

I nær forbindelse med dette argument om slektens utartning 
står det tredje moment: samfundet makter ikke de økonomiske 
byrder denne utvikling fører med sig. Samtidig med at nivået 
senkes økes samfundshjulets hastighet. Det er som en veldig 
karusell. De som ikke kan klore sig fast slynges av. Antallet 

av dem som ikke kan klare sig selv og som må underholdes av 
samfundet tiltar stadig. 

I Amerika har man drevet omfattende familieundersøkelser 
med yderst nedslående resultater. Mest bekjent er Jukefami- 
lien som nedstammer fra en vagabond som blev født 172051 
1915 var slekten nådd til det 9de ledd med 2820 individer, hvor- 
av minst halvparten var defekte på legeme eller sjel. Det blev 
regnet ut at slekten hadde kostet staten i direkte utlegg ca. 10 
millioner kroner. Fra mitt eget arbeid blandt omstreiferne 
kan jeg nevne rystende eksempler. I en enkelt familie kjenner 
jeg personlig 4 generasjoner, og her vet jeg om ca. 250 indi- 
vider i alle aldre som i større eller mindre grad lever på sam- 
fundet. Samfundets direkte utlegg for dem har forlengst pas- 
sert 1% million. Og dette er ikke av de kostbareste. Utpregede 
forbryderslekter koster samfundet det mangedobbelte. Vi kan 
forstå hvordan dette økonomiske hensyn særlig i tider som 
disse kan gi øket aktualitet til spørsmålet om slektens sundhet. 
Rent nasjonal-økonomisk synes det å være uforsvarlig å la de 
mindreverdige gro vilt på de mere verdifulles bekostning. 


Det program slektshygienen har satt op kan praktisk deles 
i to, den positive slektshygiene og den negative. 

Den positive slektshygiene tar sikte på å gi den gode arv 
bedre vilkår. Den legger en stor vekt på miljøet. Den vil frem- 
me den almindelige hygiene og mentalhygienen, spre gavnlig 
oplysning om arveforhold, folkesygdommer m. v. Den arbeider 
for en familievennlig politikk — med sunde boliger, mødre- 
hjelp, familietillegg, i det hele alt som kan gi hjemmet og fami- 
lien levelige kår. Den tar avstand fra nymalthusianismen med 
dens propaganda for å få «menneskeavlen under kultur». Den 
bekjemper den sterke barnebegrensnings «herodestendenser» 
og agiterer for store barneflokker i sunde familier. Biskop 
Støren tok for nogen år siden stort bifall fra denne leir ved 
en preken i Nidarosdomen mot fåbarnssystemet. 

Det ligger i sakens natur at den negative side ved slektshy- 
glenen er trådt mere i forgrunnen i den offentlige diskusjon 
Her blir det alltidd mere sensasjon og sterkere fordom. Op 

ven er her å bekjempe og nøitralisere endel av det dårligste 
arvestoff. Det kan kun skje derved at man hindrer de dårlig- 
ste arvebærere i å forplante slekten. 

Dette mener man først og fremst å opnå ved et så humant 
middel som isolering eller segregasjon. Ufarlige individer skal 
søkes anbragt under fornøden kontroll i store arbeidskolonier, 
mens de farlige må interneres i lukkede anstalter. 

Det skyldes vesentlig økonomiske hensyn at tanken om iso- 
lering i de senere år er helt overdøvet av kravet om ufruktbar- 
gjørelse av de dårligste arvebærere. 

Sådan ufruktbargjørelse av dyr og mennesker er kjent fra 
historiens eldste tider. Visstnok den eldste operasjon man kjen- 
ner gjaldt nettop kastrasjon, tilintetgjørelse av forplantnings- 
evnen. FHEunukvesenet hadde en stor utbredelse. Vi vet også 
hvordan mange kristne i oldkirken og senere tok Jesu ord Mt. 
19, 12 bokstavelig, således som f. eks. Origenes. Den katolske 
kirke — som ellers er så streng på dette område — tillot i mid- 
delalderen og langt inn i nyere tid, at gutter blev kastrert for 
å skaffe kirkekorene godt stemmemateriale (de såkalte kastrat- 
sangere). 

Ved denne operasjon fjernes selve kjønnskjertlene, således 
at forplantningsevnen utryddes. Ved radium- eller røntgenbe- 
handling kan nu opnåes det samme resultat, og mange mener 
at dette vil avløse operasjonen. 

Ved siden av kastrasjon har man i den senere tid fått den 
egentlige sterilisering, en relativt ufarlig operasjon, som består 
i å overskjære, fjerne eller underbinde sedlederen hos mannen 
og egglederen hos kvinnen. 

Om virkningen av disse forskjellige inngrep er meningene 
delt. Men en forsiktig mann som prof. Ragnar Vogt hevder 
om kastrasjonen, at man iallfall til en viss grad må kunne regne 
med at selve kjønnsdriften nedsettes. Virkningen avhenger hos 
voksne av i hvilken grad driften er legemlig eller sjelelig be- 
tinget. Som forholdsregel overfor sedelighetsforbrydere er 
operasjonen ikke helt sikker, da den sjelelige, unormale drift 
kan virke videre efter at kjønnskjertlene er fjernet. 

De øvrige operasjoner, som nu benevnes sterilisering, setter 
nok forplantningsevnen ut av funksjon, men de kan samtidig 

bety en intensifisering av kjønnsdriften. Steinachs berømte for- 
yngelsesprosess skal være bygget nettop på disse iakttagelser. 

Det var dr. Sharp i Indiana, U. S. A., som 1899 foretok den 
første sterilisering for å hjelpe en fange mot hans hang til 
onani. Fangene kom frivillig og bad om det, og i løpet av 10 
år opererte han 450 menn. Resultatet var opmuntrende. Sta- 
ten Indiana vedtok en steriliseringslov 1907 og senere har 21 
andre stater fulgt eksemplet. Man antar at minst 20 000 indi- 
vider er sterilisert i disse år i U.S.A., dels frivillig og dels ved 
tvang. 

I Europa har Schweitz innført sterilisering, merkelig nok 
uten nogen lovgivning. I 1929 fikk Danmark sin steriliserings- 
lov og spørsmålet står nu på dagsordenen i de fleste land. 

Hos oss blev saken aktuell ved de mange sedelighetsforbry- 
delser. Men her som i andre land er denslags inngrep forbudt. 
Beskadigelse av forplantningsevnen kalles i Straffeloven $ 9 
«betydelig legemsbeskadigelse», og den som utfører operativt 
inngrep uten medisinske indikasjoner kan efter $ 231 straffes 
for grov legemsbeskadigelse med fengsel i minst 2 år. Tross 
dette er det offentlig kjent hvordan enkelte av våre overlæger 
har tatt ansvaret for dette og på såkalte utvidede medisinske 
indikasjoner latt operasjonen utføre på lavtstående individer, 
selvfølgelig med disses samtykke. 

Efter grundige overveielser har straffelovkommisjonen, for- 
mann professor Skeie, ifjor gitt en innstilling til Lov om ad- 
gang til sterilisering m. v. 

Efter dette forslag skal en seksualoperasjon kunne foretages 
på en person over 21 år, når han selv begjærer den og når be- 
gjæringen har en aktverdig grunn. Ved anmodning fra per- 


soner under 21 år og fra sinnssyke og åndssvake kreves dess- 
uten samtykke av verge. 


Forslaget åpner også adgang til tvangssterilisering av sins- 
syke og åndssvake efter begjæring av verge, når der ikke er 
håb om helbredelse eller vesentlig bedring. Tvangssterilisering 
må som regel ikke anvendes på person med mangelfullt utvik- 
lede sjelsevner, dersom han har nådd eller antas å kunne nå 
det mentale 9-årstrin. Begjæring om seksualoperasjon av 
sinnssyke og åndssvake kan også fremsettes av politimesteren 
eller av bestyreren for den anstalt hvor vedkommende er an- 

bragt, i begge tilfeller med vergens samtykke. Ingen seksual= 
operasjon må foretas uten tillatelse av et sakkyndig råd, bestå- 
ende av medisinaldirektøren, en kvinne, en dommer, en psyki- 
ater og en læge som er særlig kyndig i arvelæren. 

Hvis man kan dømme efter opinionen utover landet er det 
stor utsikt til at forslaget nokså snart kan bli vedtatt. Ingen 
har innvendt at det er for radikalt. Derimot er det stemning 
for at det skal bli mere elastisk, at man ikke må være altfor 
stramt bundet til den mentale 9-årsgrense, at tvangssterilisering 
f eks. kan anvendes som betingelse ved løslatelse av farlige for- 
brydere, eller ved visse arvelige sygdommer, hvor samfundet har 
interesse av å gripe inn. Men det er riktig at man er forsiktig 
og rykker frem med små skritt, både av hensyn til opinionen og 
av hensyn til den usikkerhet som ennu preger arveforskningen. 
Dessuten er der den mulighet at der kan finnes nye og mere 
effektive midler til å rense ut det syke. Professor M. Low i Eng- 
land meddeler således, at endel voldsforbrydere er blitt helt for- 
andret i sin karakter efter en operasjon i skjoldbruskkjertelen. 
I det hele må man med spenning imøtese den videre utvikling 
spesielt av den indresekretoriske forskning. 


II. 


I det foregående er gitt en kort oversikt over slektshygienens 
forutsetninger og program. Når vi nu skal prøve å se de proble- 
mer som her reiser sig i lyset fra kristen livsopfatning, er det 
særlig to hovedspørsmål som melder sig — nemlig spørsmålet 
om den ubrytelige sammenheng i slektens liv, og spørsmålet om 
det menneskelige inngrep i denne sammenheng. 

Arveforskningen og miljøstudiet har på en ny og overbevisen- 
de måte vist den forunderlige lovmessighet som råder i den ver- 
den Gud har skapt. Den gamle determinisme har fått en ny og 
- videnskapelig begrunnelse. 

Blandt flere av tidens ledende biologer lyder det nu som et 
dogme: «Det fullt ferdige individ er et produkt av arv og miljø». 
Eller som det også heter: Det er de endogene og eksogene kref- 
ter som former personligheten. Det er likesom de vil forklare 
mennesket ved en formel fra fysikken—kreftenes parallellogram. 
Arv og miljø er de to komponenter, menneskets personlighet, 
karakter og skjebne er den lovbestemte resultant. 

Enkelte legger hovedvekten på miljøet, således den amerikan- 
ske behaviourisme, mens andre tillegger arven størst betydning. 

At vi ikke kan overse arven belæres vi stadig om. Den sang- 
vinske evolusjonsoptimisme reiser stadig hodet, men blir uav- 
ladelig dukket. Tross alle ydre fremskritt viser det sig at arve- 
stoffet, naturen, er vesentlig uforandret. Intet under at den 
gamle arvesyndslære — riktignok i en modifisert form — påny 
blir aktuell. Jeg henviser eksempelvis til professor Fr. W. Foer- 
sters behandling av dette emne i hans bok «Religion und Cha- 
rakterbildung.» 

På den annen side kan vi heller ikke undervurdere kårenes 
betydning. Overlæge Dahlstrøm og frk. Signy Arctander har 
undersøkt bortimot 3000 vergerådsbarn fra Oslo og funnet at 
forandring av miljø i tidlig alder er av avgjørende betydning 
for barnets skjebne. Miljøets innflydelse i den tidlige barne- 
alder danner også grunnlaget for det arbeid omstreifermisjo- 
nen søker å utføre med landeveiens barn. I årenes løp har vi 
her hatt mange gledelige og overraskende resultater. 

Spørsmålet er ikke: enten arv eller miljø. Det er riktigere å 
si som overlæge Dahlstrøm, at arv og miljø er som to tannhjul 
som stadig griper inn i hinannen. 

Det er nødvendig og riktig at dette syn på årsakssammenhen- 
gen i anlegg og kår blir sterkt betonet. Vi har sikkert hittil i vår 
kristelige tenkning og i vår behandling av menneskene vært for 
litet opmerksomme på denne lovmessighet. 

Men når slektshygienen — eller særlig arveforskerne — ikke 
vil se mere i menneskelivet enn dette samspill av endogene og 
eksogene krefter, da strekker dette ikke til. I sin rendyrkede 
form stiller denne biologiske opfatning Gud og den menneske- 
lige vilje utenfor. 

Der hvor Gud blir satt utenfor blir der heller ikke plass for 
en virkelig etisk begrunnelse av den menneskelige aktivitet. Det 
er nettop troen på Gud som kan løse mennesket ut av den 
strenge kausalsammenhengs favntak. Ved hjertets hengivelse 
til Gud og avhengighet av ham kan Gud få realisere sin bestem- 
melse med den enkelte. Nettop i denne bundethet finner men- 
nesket sin reale frihet. Det blir hvad det er bestemt til. Der- 
med kommer hele spørsmålet om determinisme eller indetermin- 
isme, viljens ufrihet eller frihet, for den kristne i en ny stilling. 


MODERNE SLEKTSHYGIENE OG KRISTEN LIVSOPFATNING. 409 


Sett i forbindelse med Guds skaperplan og frelseverk får den 
menneskelige vilje en selvstendig plass i Guds husholdning. I 
denne forstand kan vi gå med på Höffdings ord at «Den men- 
neskelige vilje må være en av de årsaker på hvilke verdensutvik- 
lingen beror.» 

Når arveforskerne sier at mennesket er et produkt av arv og 
miljø, får man inntrykk av at de regner med dyr og ikke med 
mennesker. D. v. s. de nekter ikke at mennesket har en vilje, 
men den er arvemessig og miljømessig bestemt. Hvilke skjebne- 
svangre resultater dette kan føre til merker vi nu stadig i kri- 
minalpedagogikken. Hvor ofte hører vi ikke av straffede per- 
soner: Forsvareren sa at jeg kunde ikke noget for det! Fra den 
sørgelige Akershussak husker vi kanskje at statsadvokaten 
spurte overlæge Scharffenberg: Mener De det er grunn til å 
tro at N. N. vil fortsette med forbrydelser? Ubetinget! svarer 
overlægen, mens tiltalte hører på det. Det sies altså brutalt og 
kynisk til et menneske: Det nytter ikke for dig, du er dømt til 
undergang. 

Her er det svakeste punkt ved hele det biologiske og slekts- 
hygieniske syn: ansvarligheten som er individets og slektens 
guddommelige adelsmerke, blir slettet ut. 

Bibelen er også helt klar over sammenhengen i slektens liv. 
Israel hadde mere enn andre folk anledning til å gjøre erfa- 
ringer på dette område. Jeg minner om ordet om fedrenes 
misgjerninger og ordsproget: «Fedrene spiser sure druer og 
barnas tender blir ømme.» Men profeten forkynner at hvis 
den ugudelige vender om skal han visselig leve. Frelseren selv 
ser også sammenhengen tydelig. Men der hvor han møter 
synd og lidelse, som altsammen har sin bestemte årsak, der ser 
han det som sin opgave å vende blikket fremover, og vekke 
viljen så den kan vende sig til Gud og kjenne hans kraft. 

Her finner vi den linje som peker ut over kausalsammen- 
hengen, og gir oss rett til å si til hvert eneste menneske som 
har evne til å opfatte en meddelelse i ord eller handling: Der 
er håb også for dig. Det som er umulig for slekten og den 
enkelte, det er mulig for Gud, bare du vil la hans ånd og kjær- 
lighet ta makten over ditt liv. I denne tro, at Gud som har 
skapt slekten også er mektig til å frelse den, ligger grunn- 
laget for all sjelesorg og all misjon. 

Den biologiske formel: arv + miljø strekker ikke til. VG 
må utfylle den og si: arv + miljø + ånd. Eller istedetfor ånd 
vil vi kanskje si: personlig, bevisst vilje. 

Rent åndelig og etisk sett er dette spørsmål om den enkeltes 
forhold til kausalsammenhengen det viktigste punkt i vår vur- 
dering av slektshygienen. Men det annet punkt om menneskets 
inngrep i slektssammenhengen optar sinnene mere, fordi det 
er relativt nytt og sensasjonelt. 

Det foreliggende forslag til steriliseringslov betegner et 
radikalt brudd med den tidligere linje for alt sosialt arbeid 
som kristendommen hittil har sanksjonert. Den kristne 
etikk har like til idag sett samfundets ulykkelige individer — 
åndssvake, sinnssyke, moralsk defekte m. v. — utelukkende 
som objekt for kristen sjeleoemsorg og barmhjertighet. Og nu 
reises der krav om at disse skal hjelpes også på en annen måte, 
nemlig ved å forebygge at slike vesener blir født. 

Den hovedinnvending som har vært reist mot dette nye, går 
ut på at det her dreier sig om et inngrep i Guds skapergjer- 
ning. Dette har ikke mennesker rett til, hverken når det gjel- 
der ufruktbargjørelse eller på annen naturstridig måte å hin- 
dre barn fra å komme til verden. 

Denne innvending støtter sig til det for kristendommen selv- 
følgelige postulat at livet er hellig. Livet har sin kilde og op- 
rinnelse i Gud selv og det er bare Gud som kan gi liv og be- 
stemme hvem der skal fødes. 

Når slektshygienen allikevel vil tilta sig rett til å bestemme 
over det ufødte, vordende liv, er det i den erkjennelse at dette 
liv ennu ikke er skapt, og at hensynet til det virkelig eksiste- 
rende liv må gå foran hensynet til det liv som ikke eksisterer 
eller som ikke har tatt individuell skikkelse. 

Denne gradering av verdier er etisk uangripelig. Ved en- 
hver operasjon anvender vi den. Ja, et gryende barneliv kan 
ofres når hensynet til morens liv krever det. Det er altsam- 
men inngrep i naturens orden, i Guds skapergjerning. Men den 
kristne etikk har intet å bemerke, for den finner at motivet 
— hensynet til høiere livsverdier — er riktig anvendt. 

Det avgjørende for den kristne etikk ved bedømmelsen av 


disse ting, er nemlig de motiver som man her mener er bestem- 
mende. 


MODERNE SLEKTSHYGIENE OG KRISTEN LIVSOPFATNING. 411 


Ved den frivillige sterilisering som lovutkastet foreslår, blir 
det en samvittighetssak både for den enkelte som ønsker å ste- 
riliseres og for den sakkyndige kommisjon som har avgjørel- 
sen. Som regel vil det falle lett å avgjøre om de såkalte «akt- 
verdige grunner» kan etisk forsvares. 

Ved den tvungne sterilisering er ikke spørsmålet så enkelt. 
De hensyn som der kan spille inn er særlig hensynet til indi- 
videt selv, til samfundet og til slekten. 

For individets vedkommende kan saken være oplagt, hvis 
man er overbevist om at operasjonen kan hjelpe ham til å rea- 
lisere sitt menneskeverd bedre enn før, eller at man iallfall 
kan gi ham en nødvendig lettelse i kampen mot hans syke 
natur. 

Når det gjelder hensynet til samfundet synes motivene å 
være mere blandet. At man vil uskadeliggjøre sedelighetsfor- 
brydere for å verge kvinner og barn, er som det skal være. 
Men hvad skal vi si til det økonomiske hensyn? Vi har ikke 
råd til å bygge anstalter, så må vi gripe til operasjon. Hvor 
det er etiske personligheter som treffer avgjørelsen kan sik- 
kert også dette motiv forsvares. Et samfund bør ikke la de 
økonomiske byrder bli så store at evnen til å tilgodese vikti- 
gere livsinteresser svekkes. De godt utrustede, som skal bære 
byrdene og ansvaret både økonomisk og moralsk for de dårlig 
utrustede, de må også ha rett til å føre kontroll med dem som 
ikke kan klare sig selv. Men vi må være klar over at disse 
vanskelige spørsmål krever en høi moralsk standard hos dem 
som har ansvaret, så ikke det hele synker ned til å bli bare et 
pengespørsmål. 

Det avgjørende motiv ligger imidlertid i hensynet til slek- 
ten. Arveforskerne forteller oss f. eks. at når to åndssvake 
får barn sammen er det 100 pet. sannsynlighet for at barna 
- blir åndssvake. Kjenner man en slekt i 3—4 generasjoner kan 
man med næsten matematisk nøiaktighet regne ut hvordan 
visse defekter vil komme igjen hos avkommet. Den som sta- 
dig lever midt oppe i alt dette og daglig ser hvordan uskyldige 
barn lider, ja hvordan de synes å være predestinert til under- 
gang, kan ikke annet enn se det som kristenplikt å prøve å 
forebygge litt av all denne ulykke. ! Nettop den kristelige barm- 
hjertighet, således som Jesus har vist oss den, vil forlange at 

der blir gjort noget for å avverge noget av alt dette onde. 
Hvad der skal gjøres og hvordan det skal gjøres, må slekten 
selv avgjøre. Problemet møter mig stadig blandt omstreiferne 
med deres uhyggelige fruktbarhet og med deres utpregede 
mangel på ansvarsfølelse. Barneflokker på 12-15 barn er 
almindelig, vi har dem op til 18—19. Jeg taler ofte alvorlig 
med foreldrene om disse ting. «Vi må da ta de barn Gud gir 
oss,» svarer de, lettvint og ansvarsløst! Jeg fremholder at de 
må bruke sin fornuft og råder dem til å tale med en læge. I 
våre barnehjem blir barn som står langt tilbake mentalun- 
dersøkt, skilt ut fra de andre og anbragt særskilt. En niårs 
gutt blev ifjor undersøkt av overlæge Dahlstrøm og viste sig 
å ha en intelligensalder på 63% år. Vi har hatt ham i et godt 
barnehjem siden han var 2 år, men allslags påvirkning og un- 
dervisning har vært forgjeves. Overlægen skrev bl. åa. i sin ut- 
talelse: 

Han tilhører en kjent omstreiferslekt hvor der er adskillige villstyrin- 
ger av samme type, imbesille, impulsive psykopater, med trang til vold- 
somme utladninger, alkoholmisbruk, knivstikk m. v. Denne konstitusjon 
som disse folkene har synes å være utpreget arvelig. — Det er fra et 
sosialmedisinsk standpunkt meningsløst å la en gutt som denne forplante 
sig. Selv om han skulde kunne føde fullverdige barn, vilde han ikke 
kunne opdra dem. Dessuten vilde man formodentlig ved en kastrasjon 
kunne regne med at han vilde bli roligere, mindre av villmannen. Han 
vilde ha større ehanse til å leve et liv i frihet som andre. Nogen bedring 


av evnene vil man selvfølgelig ikke kunne vente, hverken på den ene eller 
annen måte. 


De andre innvendinger som kan reises mot sterilisering i 
slektshygienisk øiemed — f. eks. arveforskningens usikkerhet, 
steriliseringens utilstrekkelighet som botemiddel mot slektens 
forfall — blir det ikke plass til å gå inn på. Alle innvendin- 
ger må efter min mening tie overfor det faktum at det nu er 
absolutt nødvendig å gjøre noget. Det gjelder nu å få gjort 
en liten begynnelse, om den er aldri så famlende og ufull- 
kommen. 

Men jeg kan ikke la være å peke på den fare som kan ligge 
i en overdrivelse av det slektshygieniske syn, nemlig at vur- 
deringen av menneskets verd blir avpasset ikke efter Guds 
bestemmelse, men efter samfundets behov, altså efter rene 
nyttehensyn. Noget av dette kan man merke i den rasedyr- 
kelse som efter Gobineaus ideer drives av Hitlerpartiet i Tysk- 

land og Nordisk Folkereisning hos oss. Tendensen er der også 
hos enkelte slektshygienikere, således i Lothrop Stoddards bok 
«Revolt against Civilisation.» 

Man sier at man vil fremme det rette menneskeideal. Men 
hvad menes med det? Hvem kan avgjøre hvilken type er den 
beste? Både når det gjelder kultursamfundet og Guds rike er 
der bruk for en slik uendelig mangfoldighet av evner og an- 
legg, at det står ikke i menneskelig makt å si hvilke typer er 
de gunstigste. Overfor livets egen vurdering vil denslags dyr- 
kelse av rasens kvalitet og individets intelligens føles som util- 
børlig hovmod. 

Til slutt et par ord om den dobbelte opgave kirken står 
overfor når det gjelder disse ting. 

Først og fremst skal kirken når det gjelder disse som slekts- 
hygienen kaller mindreverdige eller minusindivider, hevde at 
overfor Gud gjelder ikke dette menneskelige pluss og minus. 
Den skal fortelle dem, så langt de har evne til å ta imot det, 
at deres sjel har evig verd i Guds øine, at forløsningen i Kri- 
stus er også for dem, og gjøre hvad der står i deres makt for 
å hjelpe dem tilrette og lette deres tunge skjebne. 

Men den annen opgave som er likeså viktig, er at kirken 
målbevisst tar sikte på å bevare og styrke det gode arvestoff 
i slekten og forebygge utartning. Ved kirkelig ekteskapsstif- 
telse har presten plikt til å påse at de ubetingede og de betin- 
gede ekteskapsforbud i ekteskapsloven blir respektert. Der er 
en gylden anledning til å tale med vedkommende om deres an- 
svar for slekten og gi de råd samvittigheten tilsier. I forkyn- 
nelse og sjelesorg, kanskje særlig i konfirmantforberedelse og 
religionsundervisning kan der sikkert også arbeides for å gjøre 
slektsbevisstheten og slektsansvaret mere levende. 

Men denne praktiske kristne slektshygiene glemmer ikke 
 kårenes betydning. Kirken er en veldig miljøfaktor. Den mot- 
vekt den gir mot ugunstige kår kan ikke måles. Kirken virker 
som surdeig og salt i samfundslivet og den enkeltes liv, også 
der hvor det ikke blir et personlig gudsforhold. Hver liten 
hjelp til å skape et sundt miljø, hver liten appell til det enkelte 
menneske om å velge sine omgivelser med omhu, er positiv, 
byggende slektshygiene. 

Den som har fått sitt arbeid blandt nogen av de ulykkelig- 
ste og dårligst utrustede i samfundet, føler vel stundom som 
Eilert Sundt at man beveger sig på randen av en avgrunn. 
Det går stundom så i livet, så Sundt engang i et mismodig øle- 
blikk, at man må holde ut, med håb mot håb, om ikke for an- 
net så dog fordi man engang har begynt. 

Vi lærer å forstå at det nytter ikke å lukke øinene for vir- 
keligheten. Vi tvinges til praktisk, nøktern realisme i vår om- 
sorg for dem som ikke kan klare sig selv og som ikke kjenner 
sitt eget ansvar. 

Men er ikke det nettop den kristne livsopfatnings styrke at 
den ikke trenger illusjoner? Den tåler, ja den krever å se tin- 
gene som de er. Det fører ikke til resignasjon og pessimisme. 
Det driver bare troen dypere inn til Gud. Derved kan troen 
også i disse vanskelige og såre ting bli den seier som overvin- 
ner verden. 

Ingvald B. Carlsen. 


EFTERSKRIFT 


Et nytt utkast til steriliseringslov foreligger nu fra Den rådgivende 
komité for rasehygiene. Det nye utkast er noget mere radikalt og elastisk 
enn det tidligere. Bl. a. skal nevnes, af det sondrer skarpere mellem kastra- 
sjon og sterilisasjon, det trekker ingen bestemt grense for den mentale 
alder og avgjørelsen legges i medisinaldirektørens hånd, med et sakkyndig 
råd som appellinstans. 

I «Tidens Tegn» har riksadvokat Aug. Goll isommer i en artikkelserie 
redegjort for resultatene av den danske sterilisasjonslov. Den danske lov 
som blev vedtatt 1929, foreløbig på prøve for 5 år, vil tilgodese det krimi- 
nalistiske og sosialt humane formål, mens det rasehygieniske formål inntil 
videre iallfall i prinsippet avvises. Til %. 33 er kastrert 41 menn, hvorav 
1 har fått tilbakefall. «Kriminalistisk sett har loven til dato fullt ut inn- 
fridd, ja langt overgått de forventninger som knyttedes til den,» sier Goll. 
For de sterilisertes vedkommende — 11 menn og 51 kvinner — har og så: 
resultatet vært i høi grad opmuntrende. Riksadvokaten går ut fra at loven: 
blir forlenget i 1934 og sannsynligvis gjort mere elastisk. 

DET TYSKE HASARDSPILL 
— OG KIRKEN 


Av EIVIND BERGGRAV 


For enhver revolusjon gjelder den regel at det som lykkes, 
det er dermed rettferdiggjort. Det kan ha vært aldri så volde- 
lig eller urettferdig i starten — hvis der kommer en ny orden 
ut av det, så blir helheten godkjent når resultatet er godt. Dette 
kan høres umoralsk. Der er sikkert også meget umoral gjemt 
i det. Men der er en kvint som er rett — nemlig den at så 
lenge alt bryter og gjærer, ser man bare midlene, man ser ikke 
motivene, hverken de personlige eller det dypere idébestemte 
som skal frem. 

Slik er det også med den høist aparte tyske «nasjonal-revo- 
lusjon». Så lenge det er usikkert hvordan den vil avklarne sig, 
blir også den siste vurdering usikker. Ingen kan gjøre sig op 
en dom om det som nu skjer, før man ser modningen. 

Man kan nok dømme i enkeltheter og fordømme både meto- 
der og utskeielser. Men man kan ikke dømme om linjen og 
målet, fordi man ikke helt kjenner motivene og mulighetene. 
Vi må inntil videre nøie oss med å søke å forstå til begge sider 
og dertil skaffe oss best mulig materiale om kjensgjerninger og 
personer. 

Dette er vanskelig nok, fordi den tyske presse undertrykker 
og den utenlandske overdriver alt som er galt. Vi bygger der- 
for i det følgende meget på en del intime informasjoner som 
— karakteristisk nok — er smuglet ut. Dessuten foreligger 
jo en del ting «offisielt». 

En ny vanskelighet er den å skulle opdrive en nøktern for- 
ståelsesevne hos sig selv. Fra første stund av har nazi-politik- 
ken oprørt ens sinn, ofte vakt ens motbydelighet. Det hele 
spill synes ledet av så mindreverdige personer og av så kjøde- 
lige mål at man intuitivt tenker at her må dommen komme på 
en forferdelig måte. Men å dømme slik blir sikkert lite saklig. 
At man irriteres over å bli nektet virkelig sakmateriale, er in- 

gen undskyldning for et forhastet «ferdig med det». Det er 
heller ikke sikkert at det som vilde være motbydelig og dumt 
alle andre steder, også er det i Tyskland. Hver nasjon har sine 
særegenheter, Tyskland ikke minst. Også det usympatiske har 
— objektivt — krav på sympatisk skjønn, det vil si et skjønn 
som går inn på de givne forutsetninger. 

Den som vil søke å forstå, må skille tre felter fra hverandre: 
personene, statspolitikken og kirkerøret. 


de 
PERSONENE 


Blandt personene er Hitler selvsagt den avgjørende, men han 
er vanskelig å bli trygg på. Det er godt gjort av ham å kunne 
bevare sfinx-momentet så pass lenge. I førsten tvilte mange 
på hans opriktighet. Man så en teatralsk streber, en dema- 
gogisk suggestionør i ham. De fleste tror sikkert nu at han 
iallfall er ærlig. Han anses alment for den beste i kompaniet. 
Men er der dimensjoner i ham? Kan han lede når der trenges 
noget mer enn godt beregnede trompetfanfarer? Også her er 
hans aksjer stigende. Times mente endog et øieblikk å skimte 
en statsmann i ham. Han har iallfall vist sig mere måteholden 
og mindre ordkjekk enn hans forferdelige ministre. Han me- 
ner det godt og synes være et godt menneske. Men det har 
hittil vært umulig å få den tro til ham at han kan gjennemføre 
en komplisert nasjons nyorientering. Han griper jo inn over- 
alt, i politikk, økonomi, kunst, videnskap, religion. Han vil 
være Bismarck, Kant, Goethe og Luther på én gang. Det ær- 
lig naive kan være en vinding, men når det først kommer til 
kort, faller det ynkelig ut. Der er en angst forbundet med 
Hitlers person. 

Om de andre er ikke stort å si. Ikke en eneste av dem har 
virket sympatisk, flere derimot uteskende i en uhyggelig grad. 
Da ministeriet blev dannet, var alle straks opmerksomme på at 
det illevarslende islett representertes av Hugenberg. Innsikts- 
fulle folk jeg talte med dernede dengang, sa at det vilde bli den 
indre partikrisis første ledd: dragkampen mellem Hitler og 
Hugenberg. Slik gikk det også, og Hugenberg tapte. Han var 
for svampet og for personlig uren. Verre blir næste omgang: 
rivaliseringen med Goering. Han er meget mer hissig og bru- 

tal, meget mer intrigant og organisator bak kulissene enn Hu- 
genberg var. Der har med rette — særlig i svensk presse — 
vært ymtet noget om hans mentalitet. Men man må ikke glem- 
me at unormale tider nettop gir visse unormale temperamenter 
deres særlig chanse. Hitler synes være mer en Kerenski-natur. 
Om Goering og Goebbels er miniatyrer av Trotski og Stalin er 
ikke mulig å si. Men det risikable for Hitler ligger i at jo 
større røret blir, jo sterkere og varigere psykosen, desto mer 
chanser får psykopatene. For en utenforstående betrakter sy- 
nes den tyske situasjon å mangle menn. Der er bare masse. 
Mennene synes bare være eksponenter for massen. Det hele 
beror på deres «popularitet». Ironisk nok blir dette kalt fører- 
prinsippet. 


2. 
POLITIKKENS PSYKOLOGI 


Skal man forstå statspolitikken og den begeistring som Nazis 
opmarsj har vakt, så bør man ikke ta sitt utgangspunkt i det 
rent politiske. Omveltningen er slett ikke i første rekke poli- 
tisk. Det er ikke en efterligning av Italia eller en negativ kopi 
av Sovjet som er efterstrebt. Det vesentlige er at der var et 
dypt røre i folket, en vulkansk masse som glødet og veltet sig 
og krevde et utbrudd. Den form utbruddet fikk, den kanal det 
valgte sig, var naturligvis ingen original nyskapning — for 
det er ingen idé-revolusjon vi står overfor. Formen blev den 
som lå i tidsomstendighetene, altså den fascistiske. Her vir- 
ket også de historiske forutsetninger i Tyskland. Parlamen- 
tarismen var ikke innarbeidet, den var kommet til makten som 
et nederlagets produkt, den manglet all folkelig og nasjonal 

glorie. 

Det dype røre i folket var ekte nok. Ingen av oss andre aner 
hvad det har betydd for tyske mennesker å gå og kjenne sig 
dømt og pint av hele verden, mistenkt og bespyttet; og alt 
dette som tillegg til en stadig økonomisk elendighet, ja nød, en 
arbeidsløshet uten sidestykke selv i vår miserable verden, og 
så en statsstyrelse som skulde være lojal til så mange sider — 
utad og innad — at den blev en evig slinger. Versailles-fredens 
økonomiske erstatninger var vanvittige; de blev riktignok ef- 
terhvert redusert — ved evindelige kongresser og kommisjoner 


Kirke og kultur. XL. 27 


418 EIVIND BERGGRAV 


— så de blev mindre idiotiske, men fremdeles var vettløse. Til 
slik meningsløshet sluttet sig så dette at folket ved tvangsakten 
i Versailles kjente sig brennemerket som verdens eneste skyl- 
dige. Legg endelig attpå hver manns individuelle nød og trykk, 
så kan man si at Europa i 15 år har latt tyskerne spise op- 
hisselsens urter på tørt brød. 

Så har de naturligvis også søkt til drømmen. Aldri har der 
vært så meget drøm i en revolusjon. Det pleier ellers være utopi- 
er og fantasier om en fremtid revolusjonene er bestemt av, men 
denne gang er det meget mer fortiden. Det svundne er ild- 
ningskilden. Det som skulde ha vært, det som kunde ha blitt. 
Det som må bli levende igjen. Legg merke til at de gamle sym- 
boler straks kom frem. Flaggskiftet var det første. Hele ger- 
maner-patosen lå ferdig. 

Derfor var folket også så utålmodig. De så sig arge på det 
parlamentariske styres snegle-fart mot bedre tider. Der vokste 
frem et visst galgenhumor overfor et hvilketsomhelst eksperi- 
ment. Jeg hørte den 6. mars forstandige socialdemokrater si 
om valgresultatet: Det var like så godt det kom; vi kunde ikke 
ha det gående med å skulle holde nazistene ute; de får like så 
godt forsøke sig. Det gamle styre har spillet en altfor lenge 
uttværet fallitt. Folket var blitt psykologisk radikalt, politisk 
konservativt. De forlangte hasarden! 

Spesielt var det galt med parlamentarismen. Tyskerne er 
ikke et politisk trenet folk som det engelske. De likte ikke den 
almene politiske medbestemmelsesrett. De har dessuten meget 
sterkere folke-kjensle enn parti-kjensle. De er slett ikke ari- 
stokrater. De er et borgerfolk, hvor alle uten laugs forskjell 
har vært vant til å slite. Derfor grep Nazi så rett da de satte 
inn imot parti-vesenet og vilde utslette Ælasse-motsetningene. 
Når alle sliter, så er der ingen grunn til å skille arbeidere fra 
borgere. Det genialeste Hitler har fått i stand var den store 
milliondemonstrasjon lste mai «til arbeidets ære». Derfor 
vender Hitler ikke i sin konservatisme tilbake til j unker-typen 
og keisertiden. Han forholder sig i det minste her klokt av- 
ventende. Han er en bred folkefører, ikke en klike-type. Han 
vil vekke den indre tyske tradisjon. 

Tyskerne er et gammelt pliktfolk og et hjemmefolk. De er 
mer vant til å være under ordre enn under frihet; de har frem- 
for alt ikke en emansipert kvinne-type. Derfor traff igjen 

Nazi. rett da de gikk imot alt «moderne» vesen og slo til lyd 
for gammelt germansk liv: arbeide og hjem. 

Spissen på denne idealistiske linje dannet så offer-tanken. 
Legg merke til at når ungdommen skal rives med, så er det ikke 
gods og gull som virker sterkest, men offer-linjen. Her lå nu 
hos den unge generasjon minnene om fedrelandets ydmygelse, 
kameratenes hengivelse i døden for fellesskapet, — den blinde 
død, døden i nederlaget. Selv ønsket de å kaste sig inn, glem- 
me alt og få være hele. 

Man kan — hvis man anser det hele misledet — gråte over 
så megen skjønn idealitet på offerstedet, men man dømmer 
storlig feil hvis man tror at utspringet for det som skjer i Tysk- 
land bare ligger i brutalitet og nasjonalhovmod og maktbrynde. 

— Hvordan skal man da stille sig? Der er jo i åpenbarin- 
gene så litet å finne av ideelle syn og handlinger, så meget der- 
imot av slyngelalder og forsimpling og rampethet? 

En erfaren, men uavhengig politisk iakttager sa til mig: 
«Jeg kjenner mig angstfullt uviss. Det er som om jeg ikke 
kan finne bunn for en fast overbevisning. Men jeg støtter 
Hitler. Vi kan jo ikke annet. For hvor skal det ende hvis 
dette ikke lykkes? Da ser jeg fedrelandets totale ruin, noget 
å ligne med et menneske som bare har selvmordsmuligheten 
tilbake. For det kaos som blir, hvis Hitlerstyret bryter sam- 
men, det blir en alles krig mot alle, en djevlens og alle onde 
makters herjen over hele mitt folk. Vi som kjenner ansvar — 
hvad kan vi annet, vi må av hele vår evne slutte op om «Der 
Fihrer». Vi må håpe mot håp, ofre i fortvilelse alt som kreves 
av oss, ofre oss selv og ta alle konsekvenser.» 

Ut fra en slik tankegang må vi andre som i behagelig nøi- 
tralitet kan skvette fra oss våre ytringer av forakt og ubehag, 
også søke å forstå de kjente menn i Tyskland som er gått over. 
- Vi leser nu deres navn med beklemthet og sier med et sukk: 
også han! Spørsmålet er vel om de ikke stod i en åndelig 
tvangs-situasjon. Det er lett nok å forbeholde sig fritt slag, 
og begrense sitt ansvar til det man selv går inn for, — men 
dermed setter man sig utenfor og får ingen innflydelse på det 
som skjer. Og ansvar for sitt folk har man likefullt. Fmi- 
grantens visnede skjebne lokker ikke. 

Det pinlige er derimot slike som går med under opgivelse — 
som vi synes — av sin ære som menn, av all selvkontroll og all 

kritisk vurdering. Det oser kvalm servilitet og feig selvopgi- 
velse av den tyske presse for tiden, også av den kirkelige. Ord- 
førerne kan undskyldes med at de skriver med en trussel over 
sig. Men det skulde allikevel kunne merkes om der er hold- 
ning i en mann. Nu får man inntrykk av at de likefrem kroer 
sig i kryperiet. Det lover ikke godt. Men der er også nogen 
som har holdt sig opreist. 

Den første som jeg så yde Hitler sin støtte, var dr. Johannes 
Milller på Schloss Elmau. Det kvakk i en da denne uavhengige 
ånd gikk inn i rekkene. Men hans fremtreden viste sig å være 
så full av mandig djervhet, at den virket helt befriende. (Se 
Griine Blåtter, hefte 2 for 19338). Så djerv var han at det 
kostet Tågliche Rundschau en ukes stans at bladet avtrykte 
hans ord om jødeforfølgelsen. 

Og allikevel var dette — om enn det mest aktuelle —, så al- 
likevel ikke det mest prinsipielt dyptliggende i Milllers kraftige 
varsko. Jeg kan ikke se annet at han igrunnen bryter staven 
over hele fremgangsmåten. Han tilsier personen Hitler følge- 
skap og han godtar målet; men desto mer knusende analyserer 
han midlene og mener at de er de sikreste metoder til å for- 
skjertse hele målet. 

Det er på tre punkter Johannes Miiller opponerer. 

Først angående hvad som er tysk og nasjonalt. Han aner- 
kjenner det spesifike tyske som en rikdom og som det eneste 
grunnlag for et sundt tysk samfund. Men han stiller nasjonal- 
følelsen i motsetning til nasjonalismen.  Nasjonalfølelsen er 
noget ubevisst, den opstår av direkte, umiddelbare erfaringer, 
den hører ikke hjemme i drivhusluft, den er av samme natur 
som fars- og mors-kjærligheten og trives som noget ganske 
selvfølgelig. Sørg derfor for at Tyskland blir oplevet av alle 
som fedreland, slik at hjemlandets sjelelige klima favner oss 
alle fortrolig og fruktbart. Men sky som pesten all tilstelt agi- 
tasjon, all teoretisering, alt påtrengende klineri. Det ubevisste 
forkommer under det bevisst beregnende. Den nasjonale be- 
vegelse betyr derfor en likefrem fare for den oprinnelige tyske 
nasjonal-følelse. Er hele denne propaganda (med eget propa- 
ganda-ministerium!) ikke i sitt vesen helt utysk? Rasen er et 
grunnlag og ikke noget mer. Det er en forbrytelse mot selve 
den ariske rase å drive kultus med rasen. Den opblåste nasjonal- 

bevissthet forøder den sanne nasjonalfølelse og opdretter iste- 
det simpleste sort nasjonalisme. 

Og for det annet: jødene, «ikke-arierne». De skal være av 
et annet «blod», og altså ikke av vårt vesen, sies det. Men når 
man slik lar menneskets vesen ha sitt sete i blodet, så befinner 
man sig jo selv i den semitiske overtro at sjelens sete er blo- 
det! I virkeligheten betyr kroppen intet, når sjel og vesen er 
blitt opelsket og er blitt det bestemmende. De gode jøder med 
historisk rot i Tyskland er i sinn like gode tyskere som vi an- 
dre. Og de dårlige jøder — ja, dem er der en del av. Men 
gir de oss påskudd til å fordrive det hele? Har da ikke den 
germanske rase også sitt avskum? Jo, i fylde. Hele denne 
aksjon mot jødene er ikke bare umenneskelig og urettferdig, 
men den er uverdig for oss, ja endog skadelig og unyttig. For 
vi trenger de mange prektige jøder. De har bevaret tysk arve- 
gull; hjemliv og arbeidsomhet trives hos dem tryggere enn 
hos mange av opløsningstidens germanske hjem. Med sin be- 
vegelighet, fikshet og påpasselighet er jødene et ferment som 
vi mer tungfalne tyskere trenger. 

Jødeforfølgelsen er en skam for den kristne kirke, et for- 
ræderi mot fedrelandet, ja «eine Passion Christi». Den er ikke 
Aufbau, men Zerstörung og derfor en svekkelse av den nasjo- 
nale revolusjon. 

For det tredje friheten. 

Det er en lydighetsplikt for oss nu å stå den nasjonale revo- 
lusjon bi, lydighet nemlig mot skjebne og forsyn, plikt til å 
stille oss til tjeneste i vårt folk. Men det er bare levende men- 
nesker som kan tjene sitt folk. Derfor må de få frihet i det 
som er livets alt. La staten ordne hele sitt apparat som den 
vil. Staten er noget abstrakt, noget utvortes, den er til og med 
næsten alltid i sine embeds- og bestillingsmenn noget tørt og 
uelskverdig, noget skjematisk, som man helst har minst mulig 
med å gjøre. Staten er bare folkets husmester. Menneskers 
kjærlighet og offervilje gjelder ikke husmesteren, men familien, 
hjemmet. Det kan til en viss grad være likegyldig hvad hus- 
mesteren heter. Om der er monarki eller republikk eller 
fascistisk diktatur er ikke noget prinsipielt spørsmål, men et 
praktisk. Men i hjemmets indre anliggender, dets ånd og ve- 
sen skal husmesteren ikke prøve å blande sig inn. Det vi kal- 
ler kultur har bare alt å frykte av statens innblanding. Kultur 

er vesens-kultur og trenger all vegetasjons vilkår, den trenger 
plantenes frihet. Nerven i denne frihet er riktignok indre ly- 
dighet og troskap mot livets art. Men utvortes inngrep betyr 
døden. 

Denne livets frihet har den nasjonale revolusjon trådt under 
føttene. Der raser en ren påbuds-sadisme, en reglementerings- 
mani endog overfor anskuelser og livssyn! 

Dette må snarest bringes til ophør! La motstand få komme 
frem. Uten motstand får det nye ingen karakter. Det er ikke 
en ferniss av nasjonalsocialisme vi skal trekke over det hele, 
men vi skal få det indre tyske liv til å blomstre og festne sig i 
nye former. 

«Man sollte jetzt alle narkotischen Mittel der Propaganda 
ausschalten. Ein Sieg kann und muss vielleicht im Sturm 
gewonnen werden, aber ein Aufbau und eine Entwickelung 
nicht.» 


— Så vidt referatet av Johannes Miller. 


Hver dag har for tiden sin nye fortvilelse for folk som ten- 
ker som ham. Hvor langt skal de gå med? Hvor meget skal 
de tie” Hvor meget skal de sette sin eksistens og sin livsgjer- 
ning på spill i en overgangstid? Til dem som eventuelt vilde 
få makten hvis Hitler faller, nemlig de villeste horder av røde, 
står de jo i ennu mer avgjort motsetning. Å bidra til å spille 
makten i hendene på slike folk vilde bety forræderi mot det 
dypeste i dem selv. 

Det er ikke godt å være ansvarsbevisst tysker i disse dager. 

Så får man ennu håpe. Håpet bunder i Tysklands lengsel 
efter nu å finne sig selv, skape sin egen form for tilværelse. 
Keisertiden står som noget der hadde overlevet sig selv, efter- 
krigstidens parlamentarisme står som unatur, bolsjevismen 
står som truende fare. Er så ikke alle øieblikkets forferdelig- 
heter fødselsveer for noget som skal stige frem av det folkedyp 
tyskerne tror så sterkt på? 


Derfor sier mange: utskeielsene kan ikke være bestemmende 


for vår holdning. Vi må lide oss igjennem dem for å kunne 
bli materiale i det nye byggverk. 

d. 
OG NU KIRKEN? 


Først på bakgrunn av den almene situasjon kan man forstå 
kirkens affærer. Den kirkelige revolte er jo ikke bare en følge 
av Nazis partimanøvrer. I så fall måtte man uten videre 
stemple alle dem som forrædere som har vært med på å gi kir- 
ken i Nazis favn. Der er imidlertid en indre linje også her, en 
linje med utspring i kirken selv. Den er — som alt det andre 
— helt bestemt av oplevelsene og ordningene efter krigen. 

Der var til å begynne med en stor frimodighet over de tyske 
kristne da de i 1919 blev løst fra staten og kirkene blev «fri». 
Hos enkelte var der endog tilløp til jubel. Men det blev snart 
anderledes. De evangeliske kirker stod klemt mellem en mer 
og mer marxistisk preget stat som hadde skolene og hele kul- 
turlivet i sin vold, og på den annen side katolisismen. Den 
katolske kirke hadde støtte ikke bare i internasjonal makt og 
i et nasjonalt regjeringsparti (Centrum), men også i en indre 
tukt og et ytre samhold som gav styrke. Den evangeliske kir- 
kes anseelse sank. Den stod utad splittet i 29 landskirker og 
i flere skilte bekjennelser. Den oplevet ingen indre foryngelse. 
Den seilet avsted på levningene av fortiden — den tyske teologi 
hadde en svak periode. Barth var alene om å vekke interesse. 
Legmannskretsene var mer preget av epigoner enn av pionerer. 

Dertil kom stormløpet på kirken fra marxister og kom- 
munister. Kirke-utmeldelsene var — i sine kolossale tall — 
allikevel ikke det verste. Det verste var den totale apati og den 
derav følgende uvidenhet og likegladhet med alt som kirke og 
kristendom het. 

Det kom til likefremme utskeielser mot kirken. Mange av 
småstatenes regjeringer gjorde alt hvad de kunde for å chika- 
nere den. De kjøpte sig derved bifall og støtte ikke minst 
fra det røde element. Og disse røde kunde i ly av denne de 
siyrendes redsel for dem herje nokså fritt. En prest fra en av 
de store industribyer fortalte mig hvordan de stadig fik sine 
gudstjenester forstyrret: ikke bare av leven utenfor, men like- 
frem ved at kommunister brøt inn i kirken i flokkevis og gjor- 
de tilrop og annen skandale. Vindusrutene i kirken kunde 
smelle midt under høimessen. 

Dette er illustrasjoner til den indre tilstand. Der våknet en 

tørst efter den faste hånd, efter en beskytter. Det føltes som 
om selve det samfund kirken var plasert i og var henvist til, 
gjennem alle sine statsorganer sviktet den og rev grunnen vekk 
under den. Dette var den «frie» folkekirkes vilkår. 

I denne forbindelse et ord til forståelse, ikke til forsvar, for 
de tyske kirkers passivitet overfor jødeforfølgelsene. En frem- 
stående kirkemann i Berlin har — (dessverre med forbud mot 
å nevne hans navn — forklart mig dette slik: For kirken spil- 
let de økonomiske forhold selvsagt mindre rolle. Vi kunde nok 
forstå at det blev uholdbart med denne mylder av små-jøder 
østfra som kom sig inn i butikker i alle gater og konkurrerte 
den legale handel ut. Dette vedkom allikevel oss mindre. Men 
avgjørende var den ting at det social-demokratiske regime over- 
alt foretrakk jøder, ikke fordi de var jøder, men fordi omtrent 
alle jøder var marxister og pålitelige partifeller — enten av 
overbevisning eller fordi de hadde teft av hvad som lønnet sig. 
Et overveiende antall av de betydelige stillinger i stat og kom- 
muner blev besatt med dem. De tilhørte fritenkerorganisasjo- 
nene og var ledere av deres propaganda. Mens jødene i tall 
utgjør 1 pet. av befolkningen i Tyskland, var det f. eks. lykkes 
dem å besette 51 pet. av dommerembedene i Berlin. Noget lig- 
nende var det med embedslægene og — i noget mindre grad — 
med lærerstillingene. I kunstens verden bestemte de kursen 
helt og holdent; av Berlins teaterdirektører var alle uten én 
jøder. Kirken måtte i hele atmosfærens forråelse og forsimp- 
ling se et utslag — ikke av rasefolket jødene — men av den 
gjennem jøder regjerende åndsretning. Kampen mot material- 
ismen var for en stor del en kamp mot den unormale maktstil- 
ling som jødene hadde fått. Derav måtte kirkens holdning til 
dem uvegerlig komme til å bli medbestemt. Ikke bare kirkens 
plageånder, men også kristenlivets fiender hadde sine beskyt- 
tere i det unaturlige jøde-regimente. 

— Såvidt min hjemmelsmann; hans syn bekreftes av flere 
andre, hvis skjønn jeg ikke uten videre tør kalle hildet eller 
snevert. Det gir som sagt en forklaring av at de kristnes øine 
var tilsløret så de ikke kunde se at aksjonen mot jødene gikk 
ut over hvad nogen kristen kan forsvare å være med på, og at 
den internasjonalt var en dårskap, nasjonalt et sverd rettet mot 
eget hjerte. 

Denne tilslørethet av blikket — vi får våge å kalle det så — 

er det vel også som forklarer meget av kirkens holdning til hele 
nazistyret. Man øinet redningen, men overså redningsmidlene, 
og man glemte at på den båt som man gikk ombord i, fikk man 
ikke lov å røre roret. 

Hvem kan'ikke forstå en betrengt kirkes glede når staten 
roper: vi trenger dig, vi vil gi dig en hedersplass til ditt virke 
og beskytte og fremme det med alle midler! Vår front er din 
front: mot materialisme og utskeielse, mot fritenkeri og sud- 
løshet, for Gud og folket! 

Det var ikke først da Nazi fikk makten, at kontakten kom 
i stand med kirken. Den har nok ikke rent partimessig vært 
etablert før Deutsche Christen blev organisert så sent som 
ifjor. Men idé-kampen har i årene efter 1925 ofte gitt berø- 
ringspunkter. Især hos ungdommen. Kirken som sådan kun- 
de ikke gi sig i lag med et parti som nazistene, — det vilde be- 
tydd et farvel ikke bare til de socialdemokratiske velgere i me- 
nighetene og et nytt angrepspunkt for alle de radikale, — det 
vilde betydd brudd også med de borgerlig-kristelige elementer 
som ikke tilhørte nazi. Og selv om menighetenes nazi øket i 
tall de senere år, så var de allikevel et rent mindretall. Kirkens 
parole måtte være å holde sig utenfor partipolitikken. 

De unge geledder derimot, som blev betatt av det nye idé- 
innhold, var stadig optatt av nazi-parolene. Jeg vet at en rek- 
ke teologiske universitetslærere formelig blev bestormet av de 
unge og deres korporasjoner med bønn om å sette det nye fol- 
keideal i forbindelse med kristen-opgavene. De unge teologer 
så en redning i dette, — for dem gjaldt det fremtidens opgaver 
i folk og kirke. Gjennem nazi-tanken fant de en vei til folke- 
programmet, til realisasjon av gudsrikeidéen på bredt tysk 
grunnlag. 

Da jeg derfor i vinter spurte en vel orientert universitets- 
mann: hvilken teologi kommer til å avløse Barths?, så svarte 
han uten å blunke: en naziteologi. Vi var begge forferdet over 
utsikten, men for ham var den utvilsom. Og enda visste vi 
ikke at Hitlers gjennembrudd var så nær. At Barth var på 
retur, stod klart for ham av mange grunner. Nogen teolog 
med innflydelse utenfor Barth fantes der imidlertid ikke. Man 
vilde altså — når reaksjonen mot dialektikerne inntrådte, — 
sannsynligvis stå overfor en slags kolektiv-teologisk retning, en 
kooperasjon av mange små teologer omkring en enkelt idé. Det 

kulturfiendtlige og pessimistiske hos Barth måtte uvegerlig 
gjøre sinnene modne for motsetningen: opgavene i denne ver- 
den, i det aktuelle folk. Barths resignasjon overfor på noget 
vis å realisere gudsriket her på jord, måtte komme til å erte 
frem trangen til nettop å gå inn for en utbygning av samfunds- 
livet efter Guds linjer. 

Det er greit å se hvordan slike ansatser i tidens fylde — som 
kom brådt nok! — kunde formæle sig med den før nevnte kir- 
kens trang til beskyttelse og med håpet om en felles front for 
stat og kristendom. 

Det lå virkelig mer til rette innenfra enn man nu synes å se. 

Rent administrativt var kirken lei av demokratiet. Det had- 
de vist sig at korporasjonsstyrene var tungvinte og trege, indre 
splidaktige og preget av pirk. Der manglet personlig myndig- 
het og initiativ. Der var derfor ingen som hadde gamle ver- 
dier å verne i kirkens styresett. Med glede gikk kirken inn for 
fører-prinsippet: ledelsen og ansvaret lagt hos enkelte person- 
ligheter. 

Slik omtrent så det ut i den kirke som i april 1933 plutselig 
så sig som centrum for all politisk og nasjonal opmerksomhet 
og interesse. 

Det startet med at Nazi snarest skulde til å reali- 
sere sitt kulturprogram: en ny ånd inn i alle samfundets or- 
ganer: i presse, kunst, videnskap — og kirke. Alle organer 
fikk til opgave å tjene «det tredje rike». Kunst og videnskap 
var uorganiserte, så i dem gikk det raskt å bytte ut og sette 
inn personer og programmer. Men så var det kirken. Skulde 
den nye stat få tilstrekkelig nytte av den, så måtte den først og 
fremst bli mer ensartet ledet. Gleichschaltung var jo slagordet 
på alle områder; nu skulde de 29 landskirker, ja de to evange- 
liske konfesjoner også bli «gleichgeschaltet». Og efter Föhrer- 
prinsippet skulde en riks-biskop stå i spissen. 

Kirkens folk var raske i vendingen. Topp-figuren i det 
demokratiske spindelvev som kirkens fellesorganisasjon — 
Kirchenbund — utgjorde, den personlig fine og kloke jurist 
dr. Kappler, hugg alle hensyn av til de demokratiske kirkeor- 
ganer, han tok to mann med sig, en luthersk og en reformert, 
og murte sig inne med dem i et seminar i Loccum. Der laget 
de det nye kirkeforfatningsutkast. Og til sist valgte disse tre 
riksbiskopen — hvorpå valget blev sannstrødd ved skriftlig 

votering av kirkestyrelsene, med en avgjort majoritet for 
Fr. v. Bodelschwing. Hans motkandidat fikk bare tre stemmer. 

Nu skulde man tro at alt var i god gjenge. En bedre mann 
enn Bodelschwing kunde man ikke få å samle sig om, «dia- 
konen på bispestolen» som han blev kalt, en parti-fri mann, 
men med et personlighetspreg av rang. 

Da er det revolten bryter løs, en ren og skjær maktrevolte. 
Det er ikke klart hvor meget der stakk likefrem person-ær- 
gjerrighet bak og hvor meget der var parti-parole. Revolten 
seiret raskt. Det var den 27. mai at Loccum-triumviratet 
hadde opnevnt Bodelschwing. Fire uker efter er han tvungen 
til å levere sitt mandat tilbake, og staten utnevner en «kom- 
missær» til å styre kirken diktatorisk. 

Revoltens centrum var de såkalte «Tyske kristne», en gan- 
ske fersk og inntil mars 1933 ganske ukjent og ubetydelig or- 
ganisasjon. Deres kjerne var endel naziprester og en person- 
lig venn av Hitler, regimentsprest Milller i Königsberg. For- 
mannen het Hosenfelder. Miller blev «utnevnt» til «Vertrau- 
ensmann» hos Hitler i kirkespørsmål, og da så partiets kul- 
tur-ekspansjon nådde kirkens terreng, blev han og Hosenfel- 
der de to agenter for den tilstrebte gleichschaltung mellem kir- 
ken og nazi. Ifølge den vedtatte parole: nazis inn i alle tillits- 
poster, måtte Gleichschaltung altså også i kirken bety Aus- 
schaltung av ikke-nazi, iallfall fra alle ledende stillinger. Her 
er utgangspunktet for ergrelsen om Bodelschwings valg. 

Miiller og Tyske kristne gikk med på Loccum-affæren så 
lenge det dreiet sig om forfatningen, men da personspørsmå- 
let dukket op, blev der straks allarm. Millers egen rolle her 
er noget uklar. For rettferdighets skyld må det oplyses at der 
er tegn som tyder på at han personlig til å begynne med god- 
kjente Bodelschwings valg, og først efter press fra sine folk 
lot sig bevege til å fremholde sin egen kandidatur. Partiet og 
dermed pressen slo straks saken op til dimensjoner. Og nu 
stod det hele i nogen tid tilspisset på dette personspørsmål. Til 
Bodelschwing strømmet det inn tillitsadresser — men de blev 
fortiet av pressen og radioen. Her yret det derimot av pro- 
tester — ikke mot Bodelschwings person, den blev merkelig 
nok enten ikke nevnt eller også likefrem anerkjent — men 
mot at man gikk utenfor de utkårnes krets. Til kirkens Fiihrer 
kunde bare brukes en fullblods nazist. Og mannen var jo parat. 

«Tyske kristne» var i ukenes løp blitt en veldig organisa- 
sjon, tett kombinert med nazi-organene rundt om i riket og 
med adgang til deres store maskineri, propagandacentralen, 
pressen og radioen. Å være ekte nasjonal var nu blitt omtrent 
det samme som å være «tysk kristen». Proklamasjonene flom- 
met. Munnen var full av store ord om evangelium og folk, stat 
og kirke. 

«Tyske kristne» erklærte 5. mai at kirken ikke skulde være 
en stat i staten, men «i troen erkjenne den nasjonalsocialsti- 
ske stats overhøihet.» Dessuten skulde kirken bare være for 
«kristne av arisk rase.» Om ikke annet så utvirket da den lille 
opposisjonskrets, «Jungreformatorische Bewegung», at denne 
siste råhet måtte utgå i næste oplag av programmet (i begyn- 
nelsen av juni). 

Ellers blev der ikke effekt i nogen opposisjon. Den nevnte 
lille krets av ellers ganske betydelige teologer drev mest un- 
derhåndsforhandlinger med «Tyske kristne». De var enige 
med dem i de radikale forfatningslinjer, men de vilde ha poli- 
tikk og kirke holdt klart ut fra hverandre. I så henseende an- 
så de biskop-spørsmålet avgjørende. Hvis kirken ikke selv 
valgte sin biskop, men lot partipolitikken få makten her, da 
hadde kirken bevist manglende mot og kraft til å bygge sitt 
liv alene på evangeliet og på menigheten, da hadde kirken tapt 
sitt vesen til en fremmed makt. (Erklæring av 9. mai). 

Denne tanke fikk fremgang da de befullmektigede i Loccum 
den 27. mai virkelig foretok bispevalget. Men ved det som 
fulgte straks derefter blev den ungreformatoriske bevegelse 
og dens syn satt helt ut av spillet. 

Det som hendte hadde en bagatell til foranledning. Eller 
rettere: bagatellen blev benyttet fordi den tjente formålet. 

Midt i juni brøt dr. Kapler sammen — han var en gammel 
mann —, og Oberkirchenrat innsatte en vikar for ham. Den 
preusiske kirkeminister Rust blev rasende over at man ikke 
først hadde spurt ham — d. v. s. nazi-staten — og han gikk 
til det frekke skritt å innsette en av sine ekspedisjonschefer, 
Jåger, til diktator (efter russisk leksikon: kommissær) for hele 
kirken. Der blev feiet ut i alle konsistorier, flere generalsuper- 
intendanter — kjente menn som Schian og Dibelius — blev 
suspendert og partiets folk innsatt overalt. Dette skjedde 
Sankt Hans dag, 24. juni. Da var det at Bodelschwing erklær- 


DET TYSKE HASARDSPILL — OG KIRKEN 499 


te at han gav det opdrag han hadde mottatt av kirken, tilbake 
til kirken. 

Kirkehistorien vil opbevare denne hr. Jågers dekreter og 
hans geistlige vicegeneral, Hosenfelders «hyrdebrev» som skam- 
pletter på kirkens skjold. Men det gledelige er at den ånd som 
talte gjennem disse herrer dog fikk et så kraftig motvær at 
den snart blev spakere. 

Søndag den 2. juli vil i fremtiden få en uthevet plass i kir- 
kens tyske saga. Denne dag stod der er en regulær kamp, og 
den stod i selve kirkehusene, den foregikk i og med høimessen 
i alle prøisiske kirker. 

Foranledningen var denne: De prøisiske generalsuperinten- 
denter (biskoper) nektet alle som en å anerkjenne statskommis- 
særen. De sendte ut et hyrdebrev og bad om at søndag den 
2. juli i alle kirker måtte bli feiret som en Bots- og Bededag 
med bot for alt som hadde vært svakt og altfor menneskelig i 
kirken, bot for alt det som var forsømt, — og med bønn om 
styrke til å bygge fremtiden for folk og kirke. 

Hr. Hosenfelder utferdiget samtidig et dekret til de samme 
prester og menigheter hvori han forordnet at høimessen den 
2. juli skulde feires som en «Takk og jubelgudstjeneste» fordi 
staten nu tok kirken i sitt vern. Statsflagget og det nazistiske 
partiflagg (hakekorsbanneret) forlangtes heist på alle kirker. 
Der blev truet med straff for de prester som fulgte sine gene- 
ralsuperintendenters henstilling og i kirken leste det oprop de 
hadde sendt. Superintendentene på sin side erklærte Hosen- 
felders person som «utålelig i en evangelisk kirke.» 

Så oprant søndagen. I en del av Berlins kirker valgte pre- 
stene den utvei å lese op både superintendentenes og Hosenfel- 
ders påbud. Andre steder gikk det ikke så lett å bære kappen 
på begge skuldre. Av 550 prester i Pommern nektet ca. 300 
å lese op Hosenfelders parole, og fulgte helt biskopenes anvis- 

ning. > 
Da denne merkverdige søndag er blitt litet omtalt i pressen, 
skal vi her ta med nogen interiører. De foreligger i private 
brev fra forskjellige kanter av landet, men steds- og navnean- 
giveise må undlates. 

En prest østpå var mistenkt av nazi-folkene. Han hadde 
nettop oplevd at de uten grunn brøt inn og lukket menighetens 
K.F.U.M. og beslagla alle dens eiendeler. Presten ante at søn- 

dagen blev farlig og valgte å være loyal mot Hosenfelder. Sta- 
tens og partiets to flagg blev altså heist fra kirkens tårn, og 
han holdt «jubel- og takkegudstjeneste». Men han plaserte et 
par bibelord i liturgien som talte om Kristi myndighet. En 
avdeling brunskjorter var marsjert op i kirken, men de for- 
holdt sig rolig under gudstjenesten. Fra den drog de til en 
kneipe, og der la de op råd. Dagen efter blev presten innkalt 
til regjeringschefen og overhøvlet. Hans måtte å lede guds- 
tjenesten på hadde vært «farlig for statens ro». Følgene skulde 
han få erfare når den tid kom. 

En annen type: «Jeg kunde ikke for min samvittighet holde 
nogen «takkegudstjeneste» for statens voldtekt mot kirken. Jeg 
måtte preke bot, bot for at det er kommet så langt med oss I 
kraftløshet. Der blev ingen forstyrrelser. Tvertimot: da jeg 
kom til Fadervår, grep plutselig hele menigheten inn og leste 
bønnen høit med mig, og så reiste vi oss og sang en tros-salme. 
Mange menighetslemmer har siden takket mig.» 

Man merker det spontane utslag av menighetens syn. Men 
i den ting at det fikk gå upåtalt merkes også den ujevne, rent 
lokalt tilfeldige måte som der styres på. Alt avhenger av tem- 
perament og tone hos de stedlige politiske ledere. 

Dramatisk er forløpet et tredje sted. 

Sogneprest B. forteller: «Et kvarter før gudstjenesten trop- 
pet tre S.A.-folk op i sakristiet og forlangte hakekorset heist 
på kirken. Jeg nektet og sa at de selv vilde gjort det samme 
om nogen som hadde gjort dem så meget vondt som nazi i disse 
dager hadde gjort kirken, kom og forlangte noget lignende av 
dem. De heiste så selv flagget mot min protest. I kirken var 
imens 150 uniformerte nazis marsjert op. Deres 4 faner med 
tilhørende vakt tok opstilling rundt alteret; den øvrige mengde 
innrammet i geledder hele menigheten, så den satt som i et 
jerngrep. Gudstjenesten skalv under inntrykket av at en indre 
makt og en ydre makt kjempet om overtaket. Menigheten 
sang og bad som aldri før, og jeg blev helt båret av dette fel- 
lesskap. I min preken vendte jeg mig direkte også til S.A.- 
folkene og vidnet om troen på Gud som ikke tillater nogen 
fortrøstning til mennesker alene, om synden som vi alle uten 
undtagelse står bundet av, om frelsen som er vår eneste red- 
ning, om sjelenes samfund som ikke tåler nogen tvang, men 
krever frihet og åpenhet. Der blev ingen mislyd! åpenheten 

i talen og menighetens åndmakt blev dem for sterk. — Dagen 
efter samledes menigheten til nadverd.» 

Denne prest tilføier at ikke bare han, men adskillige kolle- 
ger har erfart hvordan disse dagers oplevelse har ført menig- 
hetens kristne sammen og ført dem dypere inn til Kristus som 
herre og frelser. Det kan nevnes at i en kirke hvor presten 
var blandt «eds-nekterne» blev der den 2. juli holdt nadverd. 
Praktisk talt alle tilstedeværende deltok, enda altergangen ikke 
blev kunngjort før fra prekestolen samme dag. 

— Man forstår: makthaverne hadde spent buen for høit. 
De kloke av dem innså det også allerede før søndagen kom. 
Men søndagens tale virket sterkt. Der blev ikke mange suspen- 
dert av de nektende. Tvertimot blev Hosenfelder gitt permi- 
sjon «fir volkskommissarische Tåtigkeit», og der blev stukket 
ut den parole at «det gjelder ikke å skape martyrer». De 
suspenderte biskoper, Dibelius og Schian, blev innsatt igjen 
og blev endog tilkalt ved underhandlingene den 7. juli i mini- 
steriet om den nye kirkeforfatning. 2. juli betød en krisis. 

Kirkeforfatningen er i sig selv ikke noget merkelig. Parti- 
pressen skrøt av det nazistiske tempo som på 10 dager frem- 
bragte en fix ferdig ny forfatning for kirken. Men det var 
bluff, — det var Loccum-arbeidet som lå til grunn, og der var 
ikke stort å si på selve paragraffene. Det som kirken har op- 
nådd er at dens menighetsvalgte organer, synoder o. 1. blir be- 
holdt, om enn mest i form av rådgivende instanser. Fiihrer- 
parolen er gjennemført, idet riksbiskopen får omtrent uinn- 
- skrenket makt. Derfor er alt avhengig av hans person. Hvad 
betyr i det hele en forfatning når statens diktatur uten nogen 
hindring av paragraffene gjør overgrep så snart det faller 
den beleilig ? 

Man merket tendensene allerede ved valgene den 28. juli 
til kirkesynodene. Høitidelig proklamerte staten at valgets 
fulle frihet var garantert av den. Så nektet den efterpå en- 
hver opposisjon ordet i pressen og i radio — her fikk bare 
«Tyske kristne» komme til. Ja, den katolske rikskansler tok 
selv ordet i radio dagen før valget og voldte hel panikk hos 
den før engstelige lille opposisjon. 

Dernæst tolererte staten allehånde maktinngrep og trusler 
fra de lokale stormavdelinger av Nazis. Jeg kjenner person- 
lig et tilfelle hvor sognepresten fikk besøk av en S.A.-mann 


432 EIVIND BERGGRAV 


som forlangte å se forslaget til valgliste. Derpå krevde han 
på stedet de og de navn strøket og andre satt inn. Dermed 
var valget avgjort. 

På den annen side artet «friheten» sig som den rene opløs- 
ning når det gjaldt karakteren av velgerflokken. Det kirke- 
lige manntall blev satt helt ut av kraft, der blev adgang for 
alle og enhver til uten nogen kontroll å melde sig til valglistene. 
Følgen var at Nazi kjørte frem hele sin partilegion og så var 
der jo ingen tvil om resultatet. Utsiktene virket alt på for- 
hånd helt lammende på de kirkelige, så de på mangfoldige 
steder simpelthen gikk med på å opstille en fellesliste med Nazis 
«Tyske kristne», hvor disse siste var sikret % flertall — og 
så holdt man simpelthen ikke noget valg, de opstillede blev 
bare erklært valgt. At «Tyske kristne» på den måte fikk % 
av alle valgte representanter i hele riket, kan efter dette ikke 
forundre. Det merkelige er snarere at de andre beholdt så 
meget som 15. 

Kirkevalget 23. juli er en skitten flekk på Hitlers styre. 
Sammen med de mange andre tilfeller av åndsterror kan det 
peke på at «Det tredje rike» tenderer til å bli «Det sorte rike.» 
— Disse «Tyske kristne» som altså nu utgjør Tysklands kir- 
kefolk, er en broget sverm, et tilfeldig sammensurium uten 
nogen som helst åndelig struktur. Under deperasjonen har 
f. eks. skarevis av indremisjonsfolk i Wiurtembreg (Gemein- 
schaftsleute) sluttet sig til. På den annen side har de pussige 
Wothan (Odin)-dyrkere, de med den «germanske religion», 
sluttet sig til, fordi det jo nu skulde bygges en «arisk felles- 
tro». Og så hele grosset av politisk bestemte velgere, kirke- 
lig uvidende og personlig likegyldige. Dette kompaniskap er 
selvfølgelig helt øieblikksbestemt, det kan ikke holde når man 
kommer til avgjørelser av ren kristelig og kirkelig karakter. 
Det eneste disse skarer blir enig om er en politisk kirke. 

En ting er interessant: der har ikke vært nogen lærestrid, 
nogen «kirkestrid» innblandet i spetaklet. Delelinjen konser- 
vativ-liberal har vært helt borte. Der er folk fra begge de 
forhenværende leirer på hver side av den nye front. Til og 
med Barthianerne er sprengt — Gogarten er med, Barth er 
mot. 

Å pro pos Barth. Både han og andre enkelt-menn fortjente 
et særlig ord. Som født schweizer og som kirkepolitisk fri- 

bytter har Barth jo en ganske annerledes lett adgang til å tale 
fra leveren enn de menn som samtidig skal bære ansvaret for 
kirkens skjebneavgjørelser i disse dager. Blandt disse siste 
raker Berlins generalsuperintendent Dibelius særlig frem. 
Hans skrivelse til diktator Jåger av 27. juni er et æreminne 
for kirken. Brevet — som selvsagt ikke blev offentliggjort — 
begynner slik: «Jeg ser av avisene at De har avsatt mig fra 
mitt embede øieblikkelig.» Som en kristen der vet at man skal 
være all øvrighet underdanig, lover Dibelius også straks å 
nedlegge alt arbeide av administrativ art. «Men som biskop 
har jeg mitt mandat fra kirkens Herre og hans menighet; fra 
omsorgen for menigheten, ordets forkynnelse og forbønnen 
kan ingen statskommissær avsette mig. dJeg fortsetter ufor- 
trødent i dette mitt kall.» 

Da Dibelius så efter 7. juli igjen blev innsatt i embedet, var 
han ikke blitt nogen kryper for makten. I sin preken i Pots- 
dam den 16. juli, altså søndagen før valget, gikk han direkte 
løs på «Tysk kristnes» program og citerte bl. a. den fatale 
hr. Jågers ord i hans kirkelige hyrdebrev: «Kristusskikkelsen 
betyr tilsist egentlig en i verdenshistorien opflammende ger- 
mansk ånd». Dibelius sa koldt: «Jeg advarer mot denslags 
vranglære». 

Barths ord var forfriskende uvørne, og de spillet en rolle på 
valgdagen, fordi den lille standhaftige kirkegruppe brukte 
dem på de løpesedler de delte ut underhånden. De citerte av 
Barth: «Tyske kristnes seir betyr kirkens ende. Den evange- 
liske kirke burde heller bli en bitte liten flokk som gikk i 
katakombene, enn at den skulde slutte frem med «Tyske 
kristne». De som tilhører denne retning er enten forførere 
eller forførte, og jeg kan ikke gjenkjenne kirken i denne «tros- 
bevegelse» mere enn jeg kan det i paveveldet i Rom». 

For barthianerne i det hele blir denne krise en skjebneav- 
gjørelse. Det utvilsomt rene evangeliske alvor som finnes 
blandt dem, kan bli en mektig faktor i den indre utvikling av 
krisen, hvis de ikke isolerer sig og forskanser sig bak hånen- 
de avvisning, men går inn i solidariteten med kirken. Heri 
kan neppe Barth bli deres fører, men de kan bli ledet av et 
indre kall. 

Men i tyske prestehjem går der mange og lider. De søker å 
holde sine meninger om de aktuelle ting skjult, de prøver å 

virke bare som evangeliets og kjærlighetens tjenere. Men de 
provoceres offentlig og de angis hemmelig. De aner koncen- 
trasjonsleir eller emigrasjon som sin lodd. De smugler brever 
til utlandet for å hente opmuntring og finne forståelse. De 
ber om vår forbønn. 

— Kan dette fortsette? Utvilsomt kan chikaneriene fort- 
sette. Avsettelser og fengsling synes alt å være blitt avløst 
av trusler og tvangsforflytninger. Men lenge kan heller ikke 
dette gå. Hasard er ikke noget varig spill. 

Det avgjørende er heller ikke om kirken får et utvortes nazi- 
styre. Avgjørende kan det bare være om vi får en åndelig servil 
kirke. 

Der er ikke bare mørke utsikter. Nettop fordi man har 
kjørt så altfor langt ut, ja forløpet sig så kraftig og så åben- 
bart, og fordi der samtidig er skjedd en sanering og ny in- 
spirasjon av de dypere kristne krefter i kirken, kan det ikke 
være utelukket at den gale begynnelse fører til en god om- 
vendelse. 

Men skulde den forferdelse inntre som de innsiktsfulle fryk- 
ter, nemlig at bolsjevismen blir hasardens resultat, da er der 
for kirken kun katakombenes mulighet. En kirke som ikke 
bare har anerkjent nazismen, men fra innerst til ytterst har 
identifisert sig med den og har erklært at det er en del av 
«troen» dette å godta nazismen som en Guds vilje, — den 
vil ikke kunne gjøre nogen retrett til sin åndelige bane mer. 
Den vil bli smadret av nye makthavere. Og hvad verre er: 
den vil bli dømt til forakt som en der forrådte sitt egentlige 
vesen for en konjunkturvindings skyld. 

Dette siste er faren selv om der ikke blir maktskifte. 
«Tyske kristne» spiller hasard med selve kirkens åndelige 
eksistens. Det som kan gi håp er den oplevelse av rystet liv 
som er gått gjennem så mange kristne kretser dernede. Det 
har grenset til virkelig forfølgelse det som er overgått kirkens 
trofaste. Heri ligger der et godt omen. 


23/8 19833. 
Eivind Berggrav. 


KINAS SYGDOM OG MIDLET DERIMOD 


Av provst HANS KOCH 


Politiske sensationer er i vore dage så talrige og følger i den 
grad slag i slag, at de med nødvendighed glemmes hurtigt. Vore 
læsere vil dog vist endnu erindre den proces, som Sovjet nylig 
med så store sving satte i scene overfor seks engelske ingeniø- 
rer, tilhørende firmaet «Metropolitan-Vickers», en gren af 
«Vickers Armstrong».*) Der var over hele denne sag en be- 
synderlig mystik; og nogen klarhed kom der aldrig. 

Ruslands anklager gik ud på, at de leverede varer ikke sva- 
rede til, hvad der var lovet. Men derom skulde der vel kunne 
forhandles. Endvidere: de engelske ingeniører havde bevidst 
beskadiget de russiske maskiner — en besynderlig og i sin 
form megt vag beskyldning. Og tilsidst: Vickers mænd havde 
udspioneret de russiske våbenfabrikker. Ja, det er vel en selv- 
følge; et verdensforetagende som Vickers vil altid se det som 
sit første mål at skaffe sig oplysning om hvad der i de forskjel- 
lige lande trænges til af våben, ammunition, flyvemaskiner, 
tanks, gas etc. Deres folk vil følgelig altid — indenfor visse 
grænser — drive spionage. Det ved alle. Så den sag var det 
ikke værd at gøre mange ophævelser om. Kort sagt i Europa 
forstod man ikke Ruslands holdning i hele denne affære (der 
jo så endte med at man lod sagen falde). 

Nu kommer der en hidtil ukent forklaring. Den kommer fra 
Kina og går i korthed ud på følgende: Ude ved Kinas nord- 
vestligste grænse ligger der en mægtig provins kaldet Sin 
Kiang. Den er ikke stærkt befolket; men rig bl. åa. på minera- 
lier, og særlig på guld. Landet grænser mod syd til Tibet og 


*) Efter verdenskrigen, der bragte Krupp- og Putilov-værkerne til op- 
hør, er Vickers-Armstrong, og efter det det franske Creusot-Schneider, 
den førende våbenfabrik. Disse to innbyrdes allierede «våben-dyna- 
stier», er det der har leveret Japan de våben, det ønskede, hvad dog 
ikke betyder, at man ikke samtidig solgte våben til Kina. 

brittisk Indien; mod nord til russisk territorium og til Mongo- 
liet (under russisk indflydelse). 

Hidtil har Russerne delvis behersket handelen i Sinkiang, 
som iøvrigt stod under Kina. Et mægtigt skridt fremad gjor- 
de Sovjet 1930, da man under store festligheder indviede en ny 
jærnbanelinie, der går fra Novo Sibiersk (på den Transsibiri- 
ske bane) langs med Sinkiangs vestgrænse til Tashkent*) 
(hvorfra der igen går bane mod nordvest til Aral Søen). 

Det var naturligt at de engelske myndigheder i Indien be- 
tragtede dette fremstød med mindre venlige blikke. Man sendte 
da en «videnskabelig expedition» til Sinkiang. Hvilke resulta- 
ter den bragte videnskaben kan vi ikke oplyse; derimod er det 
sikkert, at der kort efter rejste sig et mohammedansk oprør.**) 
Både Kinesere og Russere forsikrede at det var Englænderne, 
der havde forsynet oprørerne med våben og ammunition. Dette 
var sket ved Vickers Armstrong, der har filialer i Persien, 
Afghanistan og Kashmir. Oprørerne sejrede og besatte Tihva, 
Sinkiangs hovedstad. Samtidig udbrød der uroligheder i Tibet. 
Også her var det Englænderne der var på færde. Det konsta- 
teredes at rebellerne var forsynet med Vickers” våben og am- 
munition. 

Nu er det der siges i Kina, at da Rusland ikke kunde komme 
den engelske regjering tillivs, så åbnede det en underjordisk 
krig mod Armstrong-Vickers, og det første led i kampen skulde 
være processen i Moskva. I øjeblikket reklamerer et engelsk 
forlag med «årets største bog-sensation», en autentisk redegø- 
relse for hvorledes det forholdt sig med denne mystiske proces. 
Indtil denne formentlige «best seller of the season» udkommer, 
kan vi vel slå os til tåls med nærværende kinesiske forklaring. 
Den kan i hvert fald være lige så sandsynlig som dem vi hidtil 
har fået. 


Det visse er at Englænderne fortiden udfolder en betydelig 


*) Denne bane, kaldet Turk-Sib, er 1700 engelske mile lang. Den var 
planlagt i Czarens tid, men er i løbet af fire år bygget af Sovjet af 
russiske ingeniører for russiske penge. Nu kan Turkestan hente 
hvede i Sibirien, og Rusland — uafhængig af U. S. A. — forsyne sig 
med bomuld fra Sinkiang. 

**) Sinkiang er ca. 400000 kv. miles, med ca. 2000 000 indb., Kirgiser, 
Mongoler og Kinesere; flertallet er Mohammedanere. 

politisk og gedulgt militær virksomhed både i Sinkiang og Thi- 

bet. Denne sidste provins er praktisk talt under engelsk kon- 
- trol og derfra strækker dets indflydelse sig til Sinkiang, til den 
vestlige del af Kansu og til Kokonor. Samtidig har Frankrig 
arbejdet sig frem til at være den rådende magt i den kinesiske 
provins Yunnan (mod syd grænsende til fransk Indokina), 
hvorfra fransk indflydelse gradvis breder sig til provinserne 
Kvangsi og Kveichov. Russerne har længe og med megen 
fremgang arbejdet sig ind i «det indre Mongoli» (Kinas nord- 
 digste provins). I september 1931 har Japanerne som bekendt 
besat Manchuriet. Der føres stadig (maj 1933) kampe med ki- 
nesiske hærafdelinger syd for den store mur. Siden Jehol erobre- 
des, står vejen åben til Peking, og det er vel sandsynligt, at Ja- 
panerne inden længe besætter både denne by og Tientsin.*) Der- 
til kommer at de stadig udvider deres magt i den østlige del af 
«det indre Mongoli». (Byen Dolonor erobredes d. 28. april). 

Nylig kom der så efterretning om, at der i Shanghai er dan- 
net en «Foreign Residents Association». Dens bærende kræf- 
ter er Englændere af den gamle skole (Die-hards), ivrigt støt- 
tede af Japanere, Franskmænd og relativt få Amerikanere. 

Formålet angives at være bekæmpelse af Sovjet — der nu 
igen er bleven anerkendt af Kina, og hvis gesandt, hr. Dmitri 
Bogomolov, nylig har bosat sig i Nanking — medens stormag- 
ternes gesandter stadig sidder i Peking, som politisk er betyd- 
ningsløs. Men bagved dette utvivlsomme formål — bekæmpel- 
se af kommunismen — siges der at den nydannede forening 
stræber henimod en ofte omtalt plan, at gøre Shanghai til en 
«Fristad» (the free city scheme), hvor «magterne» skulde tage 
styret. Hvis dette skulde blive gennemført, vilde det være det 
hårdeste slag, der endnu var ført mod Kina. 


*Y Dette har de ikke giort; vistnok fordi U. S. A. lagde et stærkt tryk 
på Japan. Meget mere er der sluttet en slags overenskomst, hvor- 
efter Japan skal gå tilbage nord for den store mur. Reelt hersker 


dog Japan stadig i Nordkina. 
ED AKG 


(Senere anmærkning — 24. august 1933.) 

Det vil fremgå af ovenstående at Europas stormagter og Ja- 
pan arbejder ufortrødent på Kinas sønderdeling, og det samti- 
dig med at de — her er Japan nu, man fristes næsten til at sige, 
en hæderlig undtagelse — med ikke mindre nidkærhed holder 
conferencer, hvor de arbejder for verdensfreden, nedrust- 
ning etc. 

Men Kineserne, der jo så øjensynligt skal betale gildet, hvad 
foretager de sig? Ja det er pinligt at sige det, men under den 
nuværende yderst truende fare fortsætter de med om muligt 
end større iver end hidtil deres borgerkrig. I det indre Kina 
(særlig i provinserne Kiangsi og Hunan) vedbliver «kom- 
munisterne» med deres røveragtige krigsførelse. Regeringens 
chef og overgeneral, Chiang Kai Shek, har gang efter gang for- 
kyndt om sine sjre over dem, men bestandig rejste de sig påny. 
Dertil kom at Canton-partiet, der ofte har vist sig at være dyg- 
tigt og handlekraftigt, hidtil har negtet at hjælpe Nanking-re- 
geringen. I provinsen Szechuan har der i årevis hersket bor- 
gerkrig; i øjeblikket ser det værre ud end nogensinde. Denne 
rige provins udsuges af militærdiktatorer. I provinsen Shansi 
sidder general Yen, ved Mongoliets grænse general Feng. Begge 
disse indflydelserige mænd synes at forholde sig stille. De har 
i hvert fald unddraget Nanking-regeringen deres støtte. Det 
samme gælder en række «generaler» rundt om i Kina — hvis 
formål kun synes at være at sikre sig magt og penge. 

For dem der inderst inde har kinesiske sympatier, synes alt 
håbløst — værre end nogensinde. Naturligvis, der er en op- 
timisme, som ikke giver tabt. Den findes ofte hos Kineserne. 
Typisk i så henseende er en udtalelse, som gjengives af Her- 
mann Hesse (Betrachtungen, p. 190). Det er en Kineser af 
den gamle, fornemme tænkemåde, der udtaler sig om Japans 
og andre magters overgreb ved århundredskiftet. Selv har han 
meget lidt forbindelse med dagens politik, er mere i overens- 
stemmelse med Tao tø King's*) tankegang. Han sagde omtrent 
følgende: «Lad nu være at Japanerne eller et andet folk sejrer 
over os, røver vort land og tager styrelsen over os. Lad være 
at de gør dette. Det vil da vise sig, at vi er de svage, at man 
kan erobre og opæde os. Lad nu være at dette så skal fuldbyr- 


*) Tao tø King er Taoismens litterære hovedværk. 

des, hvis Kinas skæbne er lagt således. Men da, når de andre 
har fortæret os, da først skal det kendes, om de kan fordøje 
os. Muligvis vil det gå således, at regering, hær, forvaltning 
og finanser bliver japanske (el. engelske el. amerikanske), men 
at det da vil vise sig at erobrerne intet kan ændre, ja at meget 
mere de vil blive erobret og ændrede, at de lidt efter lidt vil 
blive Kinesere. 

Thi Kina er svag til våbenbrug og i politik. Men det er rigt 
på liv, rigt på ånd, rig ved en fra fædrene nedarvet livsvisdom.» 

Det er jo muligt, at den gamle vismand kan få ret; især hvis 
Japan blev så stærk, at det blev ene om buddet. Men som vi 
har set er dette ikke stillingen. England, Rusland og Frankrig 
har allerede draget kniven for i tide at skære hver sin skive 
af Kinas melon, og vel at mærke så stor en skive som blot mu- 
ligt. Skønt derfor de andre magter er dybt forargede på Ja- 
pan, der tillader sig at optræde nøjagtig på samme måde som 
f. eks. England, Frankrig og Rusland bestandig har optrådt og 
endnu idag optræder, så er det en vanskelig situation man er 
stillet i, hvor altfor stærk moraliseren let kunde blive mislig 
(hvad de politiske ledere i England, John Simon etc., gang på 
gang har fremhævet; ligeledes Hearst's presse PUSS: By: 

I virkeligheden er der om Kina kun én ting at sige, og det er, 
at i øjeblikket er udsigterne mørkere end nogensinde. Og til 
Kina er der atter kun én ting at sige: «Hvis du vil nå frem 
til menneskeagtelse og ligestilles med civiliserede kristne na- 
tioner, så må du lære at slå ihjel på en ganske anderledes ef- 
fektiv måde end den af dig hidtil anvendte. Du må lære at 
bruge maskingeværer, flyvemaskiner, gassprøjter etc. Du må 
kunne slå tusinde ihjel, hvor du nu dræber 100. Du må lære 
at føre luftkrigen mod civilister, kvinder og børn osv. osv. 

Når du så har lært dette, så kan du igen blive regnet med 
til de respektable stater.» 

Dette er kristenhedens budskab til Kina i det Herrens år 
1933. Samme år sammenkaldtes den verdensberømte freds- og 


nedrustningskongres i Genéve. 
Hans Koch. 


KIRKEN — POLITISK VASAL? 


Av cand. theol. JOHS. BIRKEDAL NIELSEN 


Johannes Tonnesen har hos mange i Danmark — bl. åa. ved 
sin tale om det idylliske og det heroiske som det, der præger 
henholdsvis det danske og det tyske folk — været med til at 
skabe forstaaelse for, at vi maa give agt paa, hvad vi kan lære 
af det tyske folk. Vi har indset, at der er noget rigtigt i det, 
naar Tonnesen siger om sit folk, at «Gud har aldrig ladet os 
i fred for at udgrunde hans vilje med os som enkelte, som hel- 
hed og som led af menneskeheden». Naar Tonnesen nu i sin 
artikkel i Kirke og Kultur om «Den evangeliske kirke i Tysk- 
land i dag» sender os bud om, hvorledes Tyskland i dette øje- 
blik søger at udgrunde Guds vilje med folket — thi saaledes 
opfatter han det, der sker —, maa vi imidlertid opponere mod 
nogle af hans synspunkter. 


da 


Artiklen begynder med at fastslaa, at «den parlamentarisk- 
demokratiske statsform for Tysklands vedkommende har været 
en ulykke»; thi «dette system bragte i en frygtelig grad en 
opløsning af alle autoritative magter og kræfter i folket». Der- 
for siger kirken ja til den nye regeringsform — og «gør det 
med glæde ud fra den erkendelse, at den nye stat energisk har 
vendt sig imod den stats- og tidsopfattelse, der ophævede det 
i Guds skabervilje begrundede forhold imellem øvrighed og 
undersaat.» 

Tonnesen vil altsaa definere det som en egenskab ved den 
demokratiske statsform, at den opløser de autoritative magter 
og kræfter i folket, og derfor maa den af kirken placeres som 
en statsform af lavere værdi. 

Her maa det være paa sin plads at pege paa Altona-præster- 
nes «Ord og bekendelse», som saa kraftigt fastslaar, at al 
idealisme er af denne verden. Følgelig er ingen ide i og for 

sig bedre end en anden; men ideernes værdi ligger i deres 
evne til at imødekomme de forskellige tiders konkrete krav. 
Den demokratiske ides snart glemte, men dog uvisnelige for- 
tjeneste er det at have indført i statslivet hævdelsen af alle 
menneskers lighed. Ud fra tanken om den enkeltes direkte 
forhold til Gud krævede puritanerne individernes ligestillet- 
hed respekteret. Den eneste autoritet, der er brug for, er 
hævdelsen af gensidig forstaaelse og gensidig respekt — alt- 
saa lige det modsatte af Gleichschaltung. «At forstaa er alt. 
Ikke som skulde der blandt mennesker, som forstaar, af sig 
selv opkomme en harmoni af overensstemmende meninger og 
viljesretninger. Det er hverken muligt eller ønskeligt, thi 
først ud af tankens og viljens konflikter fremgaar den spæn- 
ding, som gør livet værd at leve og faar os til at tro paa et 
maal, som giver det en mening, og paa et fremskridt, som in- 
debær større meningsfyldthed. Men denne spænding kan kun 
blive frugtbringende i samme grad, som den opfattes som 
meningsfyldt. Ogsaa i denne tid med sin uhørte masseelendig- 
hed og de mest komplicerede sociale problemer kan det derfor 
være en lyst at leve, om vi blot i ethvert problem, som tiden 
stiller os, vil se en opgave.» (Hendrik de Man). — Og i det 
praktiske liv vil den regering, der hylder autoritetsprincippet, 
lige saa fuldt komme i konflikt med kærlighedsbuddet som den, 
der hylder ligheds- og broderskabsprincippet. Selv. øvrighe- 
dens kaldsrøgt kan jo simpelthen ikke rykkes uden for syn- 
dens grænse. 

Naar Tonnesen endvidere som kristen uden nogen smerte 
tager afsked med demokratiet og byder diktaturet velkommen, 
fordi demokratiet i en frygtelig grad bragte en opløsning af 
alle autoritative magter og kræfter i folket, maa den tanke 
melde sig, om skylden for denne opløsning ikke med større ret 
end paa systemet maa lægges paa dem, der skulde staa som 
bævdere af autoritet, nemlig de kristne. <«Autoritet opstaar 
kun fra Gud». Er der da i det protestantiske Tyskland ingen 
plads for en tro paa, at Gud kan hævde sin autoritet lige saa 
godt i et samfund, hvis ide er lighed (for Gud), som i det rige, 
der samler sig om en Guds stedfortræder som autoritetens op- 
retholder? — Bør det ikke kristne i demokratiske og tidligere 
demokratiske lande mere at vedgaa, at de skulde have staaet 

ed 


som hævdere af den Guds autoritet, uden hvilken demokratiet 
bliver alles kamp mod alle, at vedgaa, at de svigtede kaldet og 
overhørte Guds bud — end at dømme systemet til fordel for 
en ny idealisme? 

I stedet giver kirken i Tyskland det politiske diktatur sit 
ja, og gør det med glæde. Tonnesen synes at overlade den op- 
gave til Hitler, som han ellers har fastslaaet som den prote- 
stantiske teologis store og afgørende opgave i denne tid: hvor- 
dan hævder vi Guds autoritet? Og han synes her at gaa imod 
den opfattelse, at der gives «ingen autoritet uden om Gud og 
hans ord. Derfor hører Hitlers tankesystem endnu ind under 
alt det, som han selv betegner som surrogat for religion, og 
staar, saa mærkeligt det lyder, i dette afgørende punkt paa 
samme linie som humanismen, socialismen og enhver ideal- 
isme, der gaar ud fra mennesket og paa en eller anden maade 
bygger et livssyn op paa en eller anden menneskelig kvalitet, 
et eller andet væsenspræg, et eller andet anlæg, der nu er fre- 
det over for syndefaldet.» (Jacob Burmeister: Nationalsocial- 
ismen. Dansk Udsyn 19832, s. 83.) 


Endvidere fastslaar Tonnesen i sin artikkel, at «bolschevis- 
men er nutidens mest udprægede og mest angrebslystige form 
for gudløshed og vantro og selvforgudelse». Ogsaa derfor maa 
kirken hilse nazismen med glæde: den bekæmper bolschevis- 
men, den er kirkens allierede; thi «kirkens opgave bestaar i 
kampen mod gudløshed, vantro og menneskeforgudelse». — 
Ja, men nazismen bekæmper bolschevismen som ide ud fra 
rent menneskeligt-idealistiske synspunkter. Kirken har ingen 
kamp mod ideer at føre, men en kamp mod menneskers gud- 
løshed, vantro og selviskhed. Og definitionen af bolschevismen 
som «den mest udprægede og mest angrebslystige» kan kun 
gennemføres ud fra en kvantitativ bedømmelse af synden, som 
er kristendommen fremmed. 


Kirken giver Hitler sit ja med særlig glæde! Men var det 
blevet bolschevismen, og ikke Hitler, der havde sejret i Tysk- 
land, havde det været kirkens pligt at give den kommunistiske 
regering sit ja med lige saa stor glæde; thi «ikke staten som 
tanke, men alene den bestaaende stat eksisterer ved Guds ska- 
bermagt. Der gives ingen statsform, som man kan kalde den 
eneste rigtige. Stater, statsformer og øvrighed opstaar efter 

Guds vilje, den ene til lykke, den annen til skade, — ganske 
-bortset fra, om det passer os saaledes.» (Das Wort und Be- 
 kenntnis Altonaer Pastoren, Art. 3.) 

Hvis det er rigtigt, at verdenshistorien er verdensdommen, at 
historien er Guds gang gennem verden, saa betyder det bl. a., 
at de forskellige ideer er Guds midler til at kundgøre sin vilje 
i de skiftende tider. Fordi Gud ikke gennem kristne kunde faa 
ført sit ord frem, maatte han lade virkeligheden tale gennem 
liberalisme, socialisme, nazisme. 

Og kirken skal saa ikke takke mere for den ene øvrighed 
end for den anden, kun formane mennesker til at være øvrig- 
hed lydig; thi enhver øvrighed har sit kald i sin tid, — og 
minde øvrigheden om, at den har en tjeners gerning. 

Kirken skal ikke som Absalon lægge haand til kongens sværd 
— heller ikke til Hitlers sværd mod Moskva eller Zion —, men 
som profeten Natan tale Guds ord. 


2. 


Tonnesen udviser ganske naturlige bestræbelser for at vinde 
nogen forstaaelse for det nye regimente og nogen tillid til de 
nye mænd. Han forsikrer os om, at «den nye regering lægger 
den aller største vægt derpaa, som øvrighed at bekende sig til 
den kristelige religion. «Den anerkender den forpligtelse at 
beskytte den kristelige religion». — Men at denne beskyttelse 
skulde være for at værne kirkens virksomhed, eller at det tredie 
rige skulde eje nogen «villighed til at høre den kristelige lære 
og som øvrighed at lade sig denne lære forkynde af kirken», 
det kan vi ikke paa forhaand fæste tillid til; det kan de hid- 
tidige begivenheder ikke forpligte os til at tro. Naar det i 
«Mein Kampf» hedder, at «bevægelsen betragter begge konfes- 
 sioner som værdifulde støtter for folkets kraft», saa synes det 
at vise, at kirken maa underordne sig regeringen. Der place- 
rer Hitler den, der ligger for ham kirkens betydning. Naar 
man lod Hitler benytte kirkeklokkerne til at slutte den store 
transmission aftenen før valget i marts maaned, og han ogsaa 
ved andre lejligheder har kunnet benytte kirken i reklameøje- 
med, kan vi godt forstaa, han gerne beskytter kirken. Thi 
foreløbig synes det kun at gælde paa papiret, hvad Altona- 
præsterne tror og bekender, naar det hedder i deres artikkel 1: 

«Hvis nogen vil have kirken til at medvirke ved en militær-, 
stats- eller partifest, men kun for derved at hæve festglansen, 
saa misbruger han kirken. Hvis kirken bliver budt med til en 
saadan fest, da har den heller ikke annet at forkynde end dom 
og forjættelse — og vel at mærke ikke over de andre, men 
over de tilstedeværende.» 

Og naar det i de 25 punkter hedder i $ 24, at der skal være 
«frihed for alle religiøse bekendelser i staten, saafremt de ikke 
bringer fare for staten eller strider mod den germanske races 
følelse for etik og moral», forekommer det os, at intet strider 
mere mod «den germanske races følelse for etik og moral», 
saaledes som denne følelse udfolder sig i nazismen, end netop 
kristendommen. Jeg skal ikke beskæftige mig med den politik, 
der for tiden føres i Tyskland, men til illustration af den ger- 
manske tankegang anføre nogle citater, som er hentet fra 
Heinz Kappes: «Der theologische Kampf der religiösen Sozia- 
listen» i bogen Georg Winsch: «Reich Gottes — Marxismus — 
Nationalsozialismus». 

I «Peniger Tageblatt» skriver præsten Leuthåuser d. 20. 1. 
1981: 

«I Adolf Hitler ser vi den kraft bryde frem paany, som en- 
gang blev givet Frelseren. ... Vor vej er raa, men et ved vi, 
at vi beholder en ren sjæl derved! Paa et Golgatha følger og- 
saa en opstandelse. Endnu staar vi paa vejen til Golgatha. 
Mange vil blive der; men sjælen kan man ikke frarøve os. I 
dine hænder giver vi vor aand, for Adolf Hitler dør vi gerne». 

I programmet for N.S.D.A.P. anbefaler nuværende rigsmi- 
nister dr. Frick følgende skolebøn: 


«Fader, i dine almægtige hænder staar vort folk og fædre- 
land. Du var styrke og ære for vore forfædre, vær vort sta- 
dige vaaben og værge. Gør os derfor fri for forræderi og be- 
drag, gør os stærke til befriende daad, giv os Frelserens helte- 
mod, lad ære og frihed være de højeste goder. Vort løfte og 
løsen lad stadig være: Tyskland, vaagn op! Herre, gør os fri!» 

I sin bog «Der Mythos des zwanzigsten Jahrhunderts» gør 
Alfred Rosenberg en adskillelse mellem, hvad han kalder posi- 
tiv og negativ kristendom, som er meget lærerig. Negativ er 
hele den gammeltestamentlige profeti, Ny Testamentes mes- 
siasside, Kristi kors og opstandelse, læren om retfærdiggø- 

relse af tro, om syndsforladelse af naade, alle kristelige kær- 
; lighedsbud, al tale om ydmyghed og almindelig menneskekær- 
- lighed. 

«Fordi man paa den ene side troede paa sætningen om den 
uindskrænkede kærlighed og alle menneskers lighed over for 
Gud, paa den anden side hævdede læren om den demokratiske, 
raceløse «menneskeret», som ikke bæres af nogen nationalt 
rodfæstet æresfølelse, har det europæiske samfund «udviklet» 
sig til vogterske for de mindreværdige, syge, forkrøblede, for- 
bryderske og forfejlede individer» (s. 163). «Næstekærlig- 
hedens ideal maa ubetinget underordnes nationalærens ide,» 
(s. 570). Derfor gælder som positiv kristendom alt heltemo- 
digt og ærefuldt. Mennesket staar ikke i ydmyghed for Gud, 
men det har Gud i sig, er Gud lig. 


«Det ikke at sætte sig mod det onde, at vende den venstre 
kind til, naar man bliver slaaet paa den højre o.s.v. er feminin 
tilspidsning..., forfalskende tilsætning fra andre menneskers 
side. Jesu hele tilværelse var en rasende sætten sig til mod- 
værge. Derfor maatte han dø,» (8. 569). 


I «Jesus der Arier — ein Heldenleben» fastslaar Hans Haupt- 
man, at: 

«Jesus var arier, nordisk menneske ... en kampnatur . 
For ham er det blevet til vished, at alene det ariske menneske 
er skabt af Gud i faderens billede, alene han er retmæssigt 
Jordens herre efter skaberens vilje! ... Med synden mod Hel- 
ligaanden, som ikke kan tilgives, kan Jesus ikke have ment 
andet end blodsynden: den høje races selvfornedrelse (fluch- 
beladene Selbstniedrigung) ved sammenblanding med folk af 
lavere race.» 

I denne aand er det, man nu opdrager tyske børn og tysk 
- ungdom! — 

Vi overser ikke, at Tonnesen erkender, at det er vigtigt og 
afgørende for den evangeliske kirke i Tyskland at være aar- 
vaagen over for de farer, der under de nye forhold kunde blive 
truende, og at den evangeliske kirke i Tyskland har faaet en 
opgave tildelt med det tredie rige. Men vi venter endnu paa 
at se resultaterne af denne erkendelse ( Altona-præsternes ord 
og bekendelse er jo fra før revolutionen!), og vi imødeser med 
ængstelse, hvad det vil medføre for Tysklands kristne, hvis de 

for alvor samler sig om at staa «den germanske aand» imod. 
Thi det maa være den evangeliske kirkes opgave i øjeblikkets 
Tyskland. 

Kirken i Tyskland kunde ikke hævde Guds autoritet under 
demokratiet. Nu bliver spørgsmaalet, om den vil hævde fri- 
heden og ligheden under diktaturet. Det er, hvad verden i øje- 
blikket venter, Tysklands kristne skal give svar paa. 


Johs. Birkedal Nielsen. 


NOTISER 


NORSK BIBELMÅL 


I min artikkel om «Norsk bibelmål» (K. & K. s. 332 ff.) skrev jeg mel 
Bibelselskapets årsberetning for 1930 som kilde at biskop Bang alt i 1891 
skrev ned et forslag til ombytting av ord og vendinger 1 oversettelsen av 
det gamle testamente, som var utkommet samme år. Professor Odland 
oplyser mig om at 1891 i årsberetningen er skrivfeil for 1901. Det var 
altså 10 år etter at bibeloversettelsen var utkommet, at biskop Bang begynte 
på revisjonen. 

Didrik Arup Seip. 


I pastor Odd Godals fravær vikarierer pastor Jacob Steen Natvig som 
redaksjonssekretær, adresse Møllergt. 1, telefon 15386. 

 Pastorallære. Av G. Skagestad. I. Kir- 


ken og menigheten. II. Prestens 

embede og person. III. Sjelesorgen. 

588 + XVIII s. (Lutherstiftelsen 

1928—30). 

At S.s pastorallære omtales i det- 
te tidsskrift, skjer med full rett. 
Den er ikke fagteologi bare, men et 
verk av stor interesse for hver den 
som vil følge med i kirkelivet av idag. 
-— Boken har krav på stor opmerk- 
somhet allerede fordi kirkene i Nor- 
den er så fattige på slike fremstil- 
linger. Efter all den beskjedenhet 
tidligere fremragende praktiske teo- 
loger har vist, er det noget av et 
vågestykke, men et høist nødvendig 
vågestykke, S. har gitt sig i kast med. 

Dernæst er boken av så stor in- 
teresse fordi den er i eminent for- 
stand praktisk, orientert om det ak- 
tuelle kirkeliv og med bestemt pro- 
gram. S. ser som sitt mål å gjen- 
nemføre en syntese mellem de to 
hovedfaktorer 1 vårt kirkeliv: den 
institusjonelle folkekirke og «den 
norske vekkelse.» Hovedopgaven for 
en norsk praktisk teologi ligger, 
mener han, i arbeidet for prinsipiell 
og praktisk forening av og samvirke 
mellem disse to. 

Det kan ikke tvistes om at S.s 
synteseforsøk er dyktig utført. Men 
likevel er det mot den prinsipielle 
behandling i første del at den vesent- 


- ligste betenkelighet kan reises: nem- 


lig om det er ryddet grundig nok 
op med kirkebegrepet før forf. gikk 
til syntesen. Det kunde jo hende at 
det bak de to linjer i vårt kirkeliv 
lå to virkelig forskjellige kirkesyn. 
"Der er jo stadig vekk nogen som 
her griper til skjemaet kirke og sekt. 
En virkelig syntese kan neppe nåes 
uten et grundig prinsipp-opgjør på 


dette punkt. I den lei driver også 
det ivrige historiske og dogmatiske 
arbeide som 1 den siste tid er blitt 
viet kirkeproblemet. Men på tross 
av alt det.positivt gode som S. ut- 
vikler om kirken og menigheten, kan 
det ankes over noget manglende når 
det gjelder grunnlaget. 

Annen del, om prestens embede 
og person, har sin spesielle adresse, 
men jeg antar at ikke minst den 
delen vil interessere ikke-teologene. 
Og den er rik på klokskap og alvor. 

Det samme gjelder tredje del, sje- 
lesorgen. - Det vil bli innvendt at 
forf. går for lite inn på tidens al- 
mindelige sjelepleie. Han går den 
nu slett ikke forbi. Men når han 
ikke gjør mer av tingen, er det tyde- 
lig i bevisst vilje om å hevde den 
kristelige sjelesorgs egenart og selv- 
stendighet. Og her taler S. ut av 
rik erfaring og med stor vekt. 

Ingen kan lese S.s verk uten rikt 
utbytte og stor takk. Det er preget 
av sin forfatters beste egenskaper: 
solid og sindig i problembehandlin- 
gen, varmt i kjærligheten til kirken. 

Johannes Smemo. 


Den forvandlede Messias. Av Hjalmar 
Söderberg. Kjøbenhavn 1933, Povl 
Branner (283 s.). 

Utgivelsen av oversettelser fra 
ett skandinavisk språk til et annet 
hører til de mere uforståelige feno- 
mener i forlagsvesenet. Og man 
undrer sig dobbelt over nødvendig- 
heten av å utgi en «autoriseret Over- 
sættelse for Danmark og Norge (1)» 
når det gjelder en så verdiløs bok 
som denne av den avdøde svenske 
litterat. Ikke desto mindre har over- 
setteren, F. J. Peltz, klart det kunst- 
stykke å oversette galt nogen steder. 

Han er således ikke klar over at 
«församling» på dansk heter «Me- 
nighed», men bruker «Forsamling» 
i forbindelser som gir liten mening 
på dansk. 

Hjalmar Söderberg forsøker sig 
her som historiker på det område 
som vel er det vanskeligste i hele 
historieforskningen. Han har en 
anelse om hvor vanskelig det er, og 
skriver derfor ofte «sannsynligvis». 
Det hender ikke sjelden at han øiner 
flere løsninger på de problemer han 
stiller. Men i hovedsak er han me- 
get sikker og kjenner 1 virkeligheten 
intet til Jesu-liv-forskningens pro- 
blematikk. 

Helt uten forutsetninger for å 
skrive en bok om den historiske 
Jesus er han ikke. Han råder over 
visse klassisk filologiske kunnskaper, 
om de enn ikke er større enn at 
han tror boktitelen Panarion har 
noget med Arins å gjøre. Han kjen- 
ner en del litteratur og kan eitere 
og drøfte J. Weiss og Bousset. Men 
hans kjennskap til den vitenskape- 
lige litteratur er temmelig begrenset. 
Han legger stundom adskillig skarp- 
sindighet for dagen. Boken er skre- 
vet 1 en sterkt ironisk tone. 

Söderberg hevder meget bestemt 
at Jesus har levet. Han var Mes- 
sias-pretendent, d. v. s. rent politisk 
oprører, for Söderberg vet intet om 
Messias-tankens eskjatologiske art. 
De romerske myndighetene fengsler 
ham under et oprør i Jerusalem. 
Men Pilatus benåder ham. Formo- 
dentlig flykter han så fra landet. 
Korsfestelsestradisjonen er opstått 
blandt hans tilhengere som flyktet 
da romerne slo oprøret ned, og som 
tenkte sig at han vilde bli henrettet. 

Jesus har ikke på nogen måte 

vært original, men har delt «sin Tids 
og Samfundsklasses religiøse Fore- 
stillinger» som Söderberg naturlig- 
vis har den dypeste forakt for. 

To kuriøse idéer blir fremhevet 
meget sterkt og «begrunnet» utfør- 
lig. Den ene er at Jesus har båret 
navnet Barrabas, forfatterens ynd- 
lingsidé som han tidligere har viet 
en bok. Den annen er at evange- 
listene er bevisste svindlere. Mar- 
kus visste «ligesaa godt som vi og 
bedre end adskillige af os», at de 
underfortellinger han skriver, er 
løgnhistorier. I det hele tror ikke 
evangelistene på sine fortellinger 
«mere end en amerikansk Journalist 
tror på sine egne Løgne i Kam- 
pagnen om et Borgmestervalg i Chi- 
cago>. 

Verkets kvalitet karakteriseres 
forøvrig ved oplysninger som den 
at evangeliene skildrer fariseerne 
og de skriftlærde «som en Samling 
fuldkomne Idioter» (1), eller den at 
«ingen gammelkristen Skriftfortol- 
ker» har sett utsagn om Messias i 
Ebed-Jahvæ-sangene (!). 

Det farlige ved en bok som denne 
er at den vil bli fullstendig negli- 
geret av fagfolk, men kanskje kan 
gjøre inntrykk på usakkyndige lese- 
re. Det kan være at forfatterens 
anseelse, den dilettanske lærdom, det 
vitenskapelige apparat, det arro- 
gante levmanns-skjønn som stundom 
er parret med virkelig skarpsindig- 
het, den ironiske tone og det glø- 
dende hat til Kristus virkelig kan 
gjøre inntrykk på nogen. 

Undres forresten på hvor mange 
det er som leser denne boken? For- 
håpentlig bare korrekturleserne og 
recensentene. 

Eimar Molland. 


Tromsø. 

